qundao/data-zh-poetry huggingface dataset:
韩大尹公过访
作者：李汛
朝代：明
体裁：古风

庭树蔼初绿，石兰咀幽香。山深赏客稀，但恐辜春阳。令君迈潘岳，花县饶春芳。爱我谬谓贤，携春贲茅堂。妻孥亦惊仆，此意诚莫当。山肴与浊醪，攀留愧荒凉。喜有知时鸟，当筵弄宫商。欢舞昧去留，岂但形迹忘。遂欲脱尘屣，乘风共翱翔。青山添故事，白屋生辉光。
韩溪为汪世亨作
作者：李汛
朝代：明
体裁：七言律诗

韩溪溪水碧潺潺，上有葳蕤草树閒。云影半林迷雪屋，书声午夜出楂山。时分桂粟聊供俎，续种梅花别作关。祇有渔樵能认路，更无人识老蟠颜。
题墨蒲萄
作者：李汛
朝代：明
体裁：古风

雷车夜碾山云残，螫龙惊震江波寒。峥嵘直上青霄蟠，忽然下饮研池宽。墨花香暖朝未乾，爪痕屈曲珠影团。清光照夜夜不阑，摩挲老眼惊奇观，便觉风雨生毫端。
题宗人进德翁苍溪野隐卷
作者：李汛
朝代：明
体裁：古风

彼美苍溪人，纶巾自萧爽。鸥沙与鹭矶，清福久专享。时唱沧浪歌，鼓枻按清响。一醉复陶然，岂知在穹壤。我欲从之游，乘秋弄清瀼。悲哉事已非，空尔动遐想。风雨暗前滩，聊以慰畴曩。
题山水障
作者：李汛
朝代：明
体裁：古风

王孙妙思夺化工，尽收丘壑藏心胸。醉来倾倒玉壶墨，洒向鹅溪作秋色。湿云初起山翠新，回风不断波粼粼。石梁烟外转萧瑟，薜萝掩映幽人宅。逍遥二老晚风馀，沿溪散步飘轻裾。翩然与鹤立松下，彷佛当年避秦者。人间旧路杳无踪，云深不遣渔郎通。君不见秦家鹿走楚蛇断，沧海桑田几兴叹。惟有仙源岁月赊，碧桃未落秦时花。
题手泽遗思卷
作者：李汛
朝代：明
体裁：七言律诗

寂历寒花尚满篱，仙游何处负归期。秋林不起寻诗杖，夜雨空添洗墨池。半箧香芸馀简牍，百年流水冷桐丝。有人为袭生前物，寂寞空山鹤自悲。
题方廷实画海棠白头翁图
作者：李汛
朝代：明
体裁：七言绝句

纷痕微受醉痕侵，娇倚东风似不禁。却笑白头枝上鸟，惜花犹有少年心。
题画小景
作者：李汛
朝代：明
体裁：七言绝句

何人结屋倚松根，一片凉云午作屯。我欲相期来避暑，薰风时听翠涛翻。
题画小景·其一
作者：李汛
朝代：明
体裁：七言绝句

半山残照明秋水，一径清风吹落花。林杪鸡声烟外艇，不成村落两三家。
题画小景·其二
作者：李汛
朝代：明
体裁：七言绝句

寒飘雪色馀千嶂，冻合溪流接两涯。何处行人迷去路，山亭恰好见梅花。
饮叶思馥别业
作者：李汛
朝代：明
体裁：七言律诗

红药临阶向午翻，北山初识石林孙。便呼猿鹤随筇影，定许壶觞湿袖痕。野水拖云来竹䲧，麦风吹雨净花村。洞箫一曲青霞外，不觉松根坐已温。
饮黄志胜半山亭
作者：李汛
朝代：明
体裁：七言律诗

偶来山半一开樽，曲径斜通老石根。高起楼台尘外世，俯闻鸡犬水边村。野花树树酣春色，好鸟声声破霁痕。十里归途驮款段，不妨明月近黄昏。
鹏凤行
作者：李汛
朝代：明
体裁：古风

崆峒翠鸟逢抵触，敛翼下饮云根泉。华梁紫燕吓淘河，寻泥疑与争江烟。池鱼无足城火及，麒麟乏趐困鲁田。大鹏一日上九万，斥鴳仰笑胡为然。凤凰览德不易下，网罗莫致惭少年。上如鹏兮下如凤，两间风日殊翩翩。
黄花歌寿宗人廷和翁六十
作者：李汛
朝代：明
体裁：古风

短篱采采清露漙，老菊秋来自佳色。如何开向晚风前，不与春花竞红白。春花烂熳不耐看，转眼片片辞枝残。争似黄花瘦且劲，寂历不畏严霜寒。思恩太守何足数，归来种菊亦成圃。落英咀嚼衰颜春，百年甘作东篱主。慎斋宗老本逸才，寿域适对黄花开。黄花白酒有馀乐，自不与世相低回。君不见万石之君膝如婢，不当菊潭一杯水。
溪上晚归
作者：李汝兰
朝代：明
体裁：五言律诗

径路草萋萋，归人咫尺迷。水声闻犬吠，月色见鸡栖。露下沾衣湿，星垂挂树低。今宵有风雨，多在杜陵西。
东王公哀十首
作者：李江
朝代：明

旸谷寒生曙色明，扶桑千丈露元精。天光正对闺门照，晓影空浮枕簟清。妯娌有情思旧语，鬼神何事夺前生。小窗恍惚如相见，阳谷寒生曙色明。古木重阴偶蔽时，回头百事与前移。西风吹断游仙梦，细雨寒生失偶思。称寿笑携鹦鹉盏，栖身盟共凤凰枝。一场春梦知何处，古木重阴偶蔽时。列缺光芒五夜中，英魂缥缈梦何穷。夫君客路燕京北，荆妇闺门丽水东。笑语化成为血泪，恩情藏却在心胸。天荒地老无穷处，列缺光芒五夜中。归墟漫衍自冲愁，冲破愁肠不尽头。一寸心田归壤土，百年福海付波流。枕前春梦鸳闱薄，镜里仪形凤帐收。为想金陵风乍起，归墟漫衍自冲愁。太耀灵光似晔征，人亡愁尽似无情。虽云夸父能追影，却恐麻姑亦虚生。比翼已惊成梦古，闻猿空抱断肠声。看来只有天无尽，太耀灵光似晔征。丰隆先导欲何之，九土茫茫竟远离。一子学行还泣乳，两瞳无主动心悲。空教月殿飞仙处，也感僯家辍社时。沧海不枯山不烂，丰隆先导欲何之。太乙空空寂寂时，倚门何望转来期。家贫款客宜炊黍，月落馀灯尚抽丝。谁料南山犹有尽，那知东海亦将移。几回问天天无对，太乙空空寂寂时。旬始晞微光景消，金陵燕市路迢迢。魂归九土蓬莱杳，神入千峰翠水遥。中馈朝来思未断，德宫人去梦难招。百年恩义何曾了，旬始晞微光景消。丹邱日月景长明，却恨人间了此生。荀爽有言难再得，周庄何处动歌声。失鸾镜里秋风薄，舞蝶花前晓梦惊。果有天堂当荐汝，丹邱日月景长明。佳城郁郁万青山，欲种松楸绕墓间。不老有春疑似梦，长生无虑却忘还。清风动处盆歌罢，明月低时婺影閒。从此别离竟千古，佳城郁郁万青山。
东王公哀十首·其一
作者：李江
朝代：明

旸谷寒生曙色明，扶桑千丈露元精。天光正对闺门照，晓影空浮枕簟清。妯娌有情思旧语，鬼神何事夺前生。小窗恍惚如相见，阳谷寒生曙色明。
东王公哀十首·其七
作者：李江
朝代：明

太乙空空寂寂时，倚门何望转来期。家贫款客宜炊黍，月落馀灯尚抽丝。谁料南山犹有尽，那知东海亦将移。几回问天天无对，太乙空空寂寂时。
东王公哀十首·其三
作者：李江
朝代：明

列缺光芒五夜中，英魂缥缈梦何穷。夫君客路燕京北，荆妇闺门丽水东。笑语化成为血泪，恩情藏却在心胸。天荒地老无穷处，列缺光芒五夜中。
东王公哀十首·其九
作者：李江
朝代：明

丹邱日月景长明，却恨人间了此生。荀爽有言难再得，周庄何处动歌声。失鸾镜里秋风薄，舞蝶花前晓梦惊。果有天堂当荐汝，丹邱日月景长明。
东王公哀十首·其二
作者：李江
朝代：明

古木重阴偶蔽时，回头百事与前移。西风吹断游仙梦，细雨寒生失偶思。称寿笑携鹦鹉盏，栖身盟共凤凰枝。一场春梦知何处，古木重阴偶蔽时。
东王公哀十首·其五
作者：李江
朝代：明

太耀灵光似晔征，人亡愁尽似无情。虽云夸父能追影，却恐麻姑亦虚生。比翼已惊成梦古，闻猿空抱断肠声。看来只有天无尽，太耀灵光似晔征。
东王公哀十首·其八
作者：李江
朝代：明

旬始晞微光景消，金陵燕市路迢迢。魂归九土蓬莱杳，神入千峰翠水遥。中馈朝来思未断，德宫人去梦难招。百年恩义何曾了，旬始晞微光景消。
东王公哀十首·其六
作者：李江
朝代：明

丰隆先导欲何之，九土茫茫竟远离。一子学行还泣乳，两瞳无主动心悲。空教月殿飞仙处，也感僯家辍社时。沧海不枯山不烂，丰隆先导欲何之。
东王公哀十首·其十
作者：李江
朝代：明

佳城郁郁万青山，欲种松楸绕墓间。不老有春疑似梦，长生无虑却忘还。清风动处盆歌罢，明月低时婺影閒。从此别离竟千古，佳城郁郁万青山。
东王公哀十首·其四
作者：李江
朝代：明

归墟漫衍自冲愁，冲破愁肠不尽头。一寸心田归壤土，百年福海付波流。枕前春梦鸳闱薄，镜里仪形凤帐收。为想金陵风乍起，归墟漫衍自冲愁。
九日过龙泉寺
作者：李江
朝代：明

百岁几今日，循溪来上方。水流山影活，风过叶声凉。晚果经霜赤，秋瓜卧地黄。道人知爱菊，篱畔未全荒。
凤哀十首
作者：李江
朝代：明

鹃声哭月夜寥寥，魂逐飞仙不可招。花落西风悲阆苑，烟迷芳草断蓝桥。糟糠人去丝麻冷，缘分天亡梦寐消。昨日曾过白猿洞，鹃声哭月夜寥寥。蝶梦迷春自怨春，花前何处觅精神。七弦指下清音断，一纸缄中紫墨新。茶灶未消今日火，糟糠不见旧时人。衾寒枕冷西窗下，蝶梦迷春自怨春。鸾影分飞镜里虚，彼苍于此意何如。福缘不计千多岁，命分空教十八馀。恍惚音容疑似昨，悽凉心事恨难除。西风落月堪流涕，鸾影分飞镜里虚。鹤声怨惨九天遥，肠断夫君失偶朝。帐底寒生人梦远，枕边夜落泪痕憔。寿山不尽千年久，福海无涯一夜消。独倚西风惆怅处，鹤声怨惨九天遥。梁燕当秋竟远离，庭前帘外月生悲。执巾执栉无违处，田尾田头有梦时。夫妇本同天地老，室家宜与海山期。年来非谓无春色，梁燕当秋竟远离。海雁叫云海月寒，凄凉南北夜漫漫。眼枯海屋仙筹止，月落嫦娥桂影单。地已荒时天未老，鸾今分处凤何欢。夜来一阵西风起，海雁叫云海月寒。荻塘古岸水空流，月落波沉白露愁。羽化空教归紫府，精灵长望照丹邱。桐音寂寂风中断，菱影青青水外秋。云尽天南驾不返，荻塘古岸水空流。玉潭秋水静波澜，秋影潭心天地闲。玉女峰头云杳杳，银河桥下水潺潺。人间莫道无贤妇，世上堪怜有鬼关。子母恩深深未了，玉潭秋水静波澜。鸳鸯斜晖水一围，双双同宿亦同飞。今朝镜里临风别，何日花前带月归。宿世几时重好合，老天何事与心违。嗟嗟独向寒潭立，鸳鸯斜晖水一围。鸠啼春暮雨晴时，月下声中听自悲。结发只应成好合，断弦今已误佳期。女工针指宁甘拙，妇道操持颇有宜。安得今朝不相忆，鸠啼春暮雨晴时。
凤哀十首·其一
作者：李江
朝代：明

鹃声哭月夜寥寥，魂逐飞仙不可招。花落西风悲阆苑，烟迷芳草断蓝桥。糟糠人去丝麻冷，缘分天亡梦寐消。昨日曾过白猿洞，鹃声哭月夜寥寥。
凤哀十首·其七
作者：李江
朝代：明

荻塘古岸水空流，月落波沉白露愁。羽化空教归紫府，精灵长望照丹邱。桐音寂寂风中断，菱影青青水外秋。云尽天南驾不返，荻塘古岸水空流。
凤哀十首·其三
作者：李江
朝代：明

鸾影分飞镜里虚，彼苍于此意何如。福缘不计千多岁，命分空教十八馀。恍惚音容疑似昨，悽凉心事恨难除。西风落月堪流涕，鸾影分飞镜里虚。
凤哀十首·其九
作者：李江
朝代：明

鸳鸯斜晖水一围，双双同宿亦同飞。今朝镜里临风别，何日花前带月归。宿世几时重好合，老天何事与心违。嗟嗟独向寒潭立，鸳鸯斜晖水一围。
凤哀十首·其二
作者：李江
朝代：明

蝶梦迷春自怨春，花前何处觅精神。七弦指下清音断，一纸缄中紫墨新。茶灶未消今日火，糟糠不见旧时人。衾寒枕冷西窗下，蝶梦迷春自怨春。
凤哀十首·其五
作者：李江
朝代：明

梁燕当秋竟远离，庭前帘外月生悲。执巾执栉无违处，田尾田头有梦时。夫妇本同天地老，室家宜与海山期。年来非谓无春色，梁燕当秋竟远离。
凤哀十首·其八
作者：李江
朝代：明

玉潭秋水静波澜，秋影潭心天地闲。玉女峰头云杳杳，银河桥下水潺潺。人间莫道无贤妇，世上堪怜有鬼关。子母恩深深未了，玉潭秋水静波澜。
凤哀十首·其六
作者：李江
朝代：明

海雁叫云海月寒，凄凉南北夜漫漫。眼枯海屋仙筹止，月落嫦娥桂影单。地已荒时天未老，鸾今分处凤何欢。夜来一阵西风起，海雁叫云海月寒。
凤哀十首·其十
作者：李江
朝代：明

鸠啼春暮雨晴时，月下声中听自悲。结发只应成好合，断弦今已误佳期。女工针指宁甘拙，妇道操持颇有宜。安得今朝不相忆，鸠啼春暮雨晴时。
凤哀十首·其四
作者：李江
朝代：明

鹤声怨惨九天遥，肠断夫君失偶朝。帐底寒生人梦远，枕边夜落泪痕憔。寿山不尽千年久，福海无涯一夜消。独倚西风惆怅处，鹤声怨惨九天遥。
厓山吊古
作者：李江
朝代：明

人生怀古不胜悲，况向前朝说盛衰。白浪泣声如恨宋，青山排戟欲诛夷。君臣谦让称奴日，骨肉间关忍死时。嗟彼汴杭闽广路，月痕云影谩相疑。
吊堂兄丧
作者：李江
朝代：明

乔木颠抛第一枝，撑持门户又阿谁。买田屋下春长在，打睡窗前月自移。黄卷我成三十弟，彩衣尔是五旬儿。云过丽水酸风起，鸿雁一声天地悲。
和千家诗六十首 其一 春日偶成
作者：李江
朝代：明

霁月光风别一天，春融和意满晴川。梦中端拜程夫子，识破繁华觉晚年。
和千家诗六十首 其七 初春
作者：李江
朝代：明

天气融和温若酥，万卉人间总沾无。鹅黄柳绿成金缕，争似看花满御都。
和千家诗六十首 其三 春宵
作者：李江
朝代：明

春满花枝碎弄金，新红嫩绿已成阴。如今一刻非容易，只怕星移漏欲沈。
和千家诗六十首 其三十 春晚游小园
作者：李江
朝代：明

碧桃红杏斗新妆，暮雨春残睡海棠。嗟彼婆娑梅独老，青青深绿傍邻墙。
和千家诗六十首 其三十一 莺梭
作者：李江
朝代：明

抛梭花底自怡情，穿尽机来不有声。夺得天孙真妙处，肯教云锦与相成。
和千家诗六十首 其三十七 居洛初夏
作者：李江
朝代：明

洛南山色雨初晴，十五年来两眼明。一阵青苗寒拥绿，鬼神知我此心倾。
和千家诗六十首 其三十三 登山
作者：李江
朝代：明

俯仰从容天地间，时来乘兴可登山。何人说破长生偈，不道閒中更有閒。
和千家诗六十首 其三十九 初夏睡起
作者：李江
朝代：明

流水高山老伯牙，孤桐谁许碧笼纱。枕痕春色天长午，坐对蔷薇一树花。
和千家诗六十首 其三十二 暮春即事
作者：李江
朝代：明

阴深雨绿迷芳径，狼藉春红映小池。却讶芳兰香不断，随风吹送落花时。
和千家诗六十首 其三十五 伤春
作者：李江
朝代：明

万紫千红滟且浓，那堪一阵落花风。明年有幸相逢处，诗酒淹留花柳中。
和千家诗六十首 其三十八 有约
作者：李江
朝代：明

门深睡觉三竿雨，水煖听残几个蛙。隔坐红尘成万里，争教红叶问黄花。
和千家诗六十首 其三十六 送春
作者：李江
朝代：明

兰药虽残荷又开，桃花酩酊送春来。明朝又是相迎处，惹得生香一样回。
和千家诗六十首 其三十四 晚春
作者：李江
朝代：明

九十春光未肯归，天工雕刻总芳菲。蝶儿不解韶光意，只恐香尘入梦飞。
和千家诗六十首 其九 上元侍宴
作者：李江
朝代：明

锦云红日映金章，春满蓬莱草亦香。千载奇逢应不易，更从何处问三皇。
和千家诗六十首 其二 春日
作者：李江
朝代：明

自觉融和老海滨，寻花玩景药阑新。村前出带雨寒润，一路东风一点春。
和千家诗六十首 其二十 戏赠看花
作者：李江
朝代：明

拂风清影隙中来，光景相逢又一回。抹粉涂脂还竟日，不知芳草满庭栽。
和千家诗六十首 其二十一 再游玄都观
作者：李江
朝代：明

大袖婆娑拂点苔，玄都观里眼重开。道人已远休相笑，何事花边又再来。
和千家诗六十首 其二十七 春晴
作者：李江
朝代：明

万倍韶华归眼孔，十分清景可裁花。疏枝冷暖春情好，相知只有老人家。
和千家诗六十首 其二十三 花影
作者：李江
朝代：明

云破金碎月满台，春晴冷坐笑颜开。一枝不上佳人发，残落还教蝶梦来。
和千家诗六十首 其二十九 落花
作者：李江
朝代：明

花当开处为谁开，笑杀花前羯鼓催。惟有红颜长住得，鬓毛色滟绿如苔。
和千家诗六十首 其二十二 漫兴
作者：李江
朝代：明

百年天地一青毡，随处江山不费钱。谩倚栏杆看月上，惹人何事不成眠。
和千家诗六十首 其二十五 北山
作者：李江
朝代：明

钟山倒影入寒陂，南北风烟慨昔时。花草有情皆偶见，千年勘破此机迟。
和千家诗六十首 其二十八 春暮
作者：李江
朝代：明

东风一路欲寻花，冷色残香老海涯。莫道春光无意绪，月明歌笛满池蛙。
和千家诗六十首 其二十六 湖影
作者：李江
朝代：明

水色山光鸟自啼，乱红趁紫画中飞。欲拈金剪来裁度，直取前头一幅归。
和千家诗六十首 其二十四 滁州西涧
作者：李江
朝代：明

秋寒岁晚绿阴生，涧底风清鸟雀鸣。遮断兰皋云万里，江篱槛木几根横。
和千家诗六十首 其五 春夜
作者：李江
朝代：明

银灯剔尽梦中残，帘外花枝月影寒。知是玉堂非社席，恼人何事倚栏杆。
和千家诗六十首 其五十 江楼有感
作者：李江
朝代：明

世事关情岂戛然，江楼危坐问青天。到头老眼须凭久，管看花前醉少年。
和千家诗六十首 其五十一 西湖
作者：李江
朝代：明

万顷湖光一鉴中，瑶池翠水许相同。锦帆只怕西风便，打破残霞几幅红。
和千家诗六十首 其五十七 寒夜
作者：李江
朝代：明

十年故旧天涯远，一朵灯花夜半红。不是剡溪兴欲尽，月痕争与雪痕同。
和千家诗六十首 其五十三 登车盖亭
作者：李江
朝代：明

清风吹下到藜床，袖拂香尘路亦长。老眼花枝还带雨，不知何事笑沧浪。
和千家诗六十首 其五十九 霜月
作者：李江
朝代：明

青娥不见鬓如蝉，青女青妆下九天。有色有相成独冷，分明萧萧又娟娟。
和千家诗六十首 其五十二 入直
作者：李江
朝代：明

夕照寒光闪暮鸦，老臣宠渥荷分茶。玉堂步步春如海，多少清香得染花。
和千家诗六十首 其五十五 观书有感
作者：李江
朝代：明

川上春流眼色生，天心坐处物能轻。面前光景何由到，只在致知又力行。
和千家诗六十首 其五十八 枫桥夜泊
作者：李江
朝代：明

琴对高山剑倚天，枫桥月落夜孤眠。钟声惊破还家事，惆怅江湖万里船。
和千家诗六十首 其五十六 冬景
作者：李江
朝代：明

曲栏偏槛风霜晚，百卉花中菊一枝。老景但知非冷寞，宠恩何异在春时。
和千家诗六十首 其五十四 直中书省
作者：李江
朝代：明

风沉禁院门深锁，香尽金炉觉夜长。声中自有黄金屋，翰苑知是读书郎。
和千家诗六十首 其八 元日
作者：李江
朝代：明

重光新影照阶除，万物今朝困始苏。春事又与人事好，百年相贺两相符。
和千家诗六十首 其六 题邸壁间
作者：李江
朝代：明

春来自怕客衣寒，砧杵封书手未闲。身达黄金人万里，长安常望寄家山。
和千家诗六十首 其六十 答钟弱翁
作者：李江
朝代：明

破帽春风闲弄笛，梅花落处妙无声。长官不到江村外，剩水残山眼独明。
和千家诗六十首 其十 绝句
作者：李江
朝代：明

排闼高山看小月，虚襟如水坐中天。洛阳云接东吴路，不买江湖买钓船。
和千家诗六十首 其十一 海棠
作者：李江
朝代：明

十二栏前弄岁光，玉妃半醉月回廊。不知香雾空濛处，多少红妆间淡妆。
和千家诗六十首 其十七 游小园不值
作者：李江
朝代：明

白石苍苍久绿苔，却疑花木未曾开。东风莫道无春色，且看墙蝶也飞来。
和千家诗六十首 其十三 清明
作者：李江
朝代：明

百载春光老眼明，萧然竹院果如僧。不知玉烛烟何在，五夜窗前供杖灯。
和千家诗六十首 其十九 庆全庵题桃花
作者：李江
朝代：明

相对桃花不识秦，岸馀花似未逢春。深红浅碧相并逐，留得清香过别津。
和千家诗六十首 其十二 清明
作者：李江
朝代：明

漫天柳絮雪纷纷，万里家山入梦魂。风景不殊人事异，可怜买酒过江村。
和千家诗六十首 其十五 寒食
作者：李江
朝代：明

春风不减小兰花，门外风轻燕子斜。怀古每逢寒食节，无穷情恨为谁家。
和千家诗六十首 其十八 题屏
作者：李江
朝代：明

尘鞅纷纷一梦间，机心惊起白鸥闲。閒居莫道无人识，半面分明与半山。
和千家诗六十首 其十六 绝句
作者：李江
朝代：明

绿树青山一揭蓬，水晴烟断岸西东。月来竹院无人过，闲扫松花对午风。
和千家诗六十首 其十四 社日
作者：李江
朝代：明

江廓山村暮雨肥，鼕鼕社鼓动柴扉。南闾北舍皆欢喜，总话秋成竟日归。
和千家诗六十首 其四 城东早春
作者：李江
朝代：明

八月梅春便有春，况于花锦一般匀。不堪吟笑东城过，得似尧夫有几人。
和千家诗六十首 其四十 三衢道中
作者：李江
朝代：明

振袖街前晓色晴，天风吹马日边行。两傍古树排牙立，一路幽禽喝道声。
和千家诗六十首 其四十一 即景
作者：李江
朝代：明

手卷斜抛对小窗，花心两蝶恋斜阳。但知感我伤情处，不道清风恨更长。
和千家诗六十首 其四十七 立秋日
作者：李江
朝代：明

火云馀焰尚烧空，乍起初秋一阵风。十里芰荷香欲断，眼前黄菊满篱中。
和千家诗六十首 其四十三 山居夏日
作者：李江
朝代：明

绿满柴扉日更长，天心彻底一方塘。闲来独向清风立，始觉荷花送远香。
和千家诗六十首 其四十九 中秋月
作者：李江
朝代：明

楼外楼前夜却寒，不胜狼藉此杯盘。男儿四海多离合，都与嫦娥对面看。
和千家诗六十首 其四十二 晚楼閒望
作者：李江
朝代：明

山外山光接水光，楼前楼下野花香。眼前不带斜阳景，只爱清风别样凉。
和千家诗六十首 其四十五 秋景
作者：李江
朝代：明

钟山云枕大溪头，冷落丹崖草树秋。欲归烟断江楼水，相看宇宙共悠悠。
和千家诗六十首 其四十八 秋夕
作者：李江
朝代：明

淡扫秋山一幅屏，堂前蟋蟀草间萤。不须眼界看牛女，东井边头有五星。
和千家诗六十首 其四十六 七夕
作者：李江
朝代：明

眼穿肠断竟如何，只怕光阴去若梭。莫信宗元前夜语，只留机巧自家多。
和千家诗六十首 其四十四 北谢碑
作者：李江
朝代：明

贾生谏疏谪长沙，天下驰名共一家。回首洛阳何日是，江梅结子柳飞花。
和千家诗六十首·春日偶成
作者：李江
朝代：明

霁月光风别一天，春融和意满晴川。梦中端拜程夫子，识破繁华觉晚年。自觉融和老海滨，寻花玩景药阑新。村前出带雨寒润，一路东风一点春。春满花枝碎弄金，新红嫩绿已成阴。如今一刻非容易，只怕星移漏欲沈。八月梅春便有春，况于花锦一般匀。不堪吟笑东城过，得似尧夫有几人。银灯剔尽梦中残，帘外花枝月影寒。知是玉堂非社席，恼人何事倚栏杆。春来自怕客衣寒，砧杵封书手未闲。身达黄金人万里，长安常望寄家山。天气融和温若酥，万卉人间总沾无。鹅黄柳绿成金缕，争似看花满御都。重光新影照阶除，万物今朝困始苏。春事又与人事好，百年相贺两相符。锦云红日映金章，春满蓬莱草亦香。千载奇逢应不易，更从何处问三皇。排闼高山看小月，虚襟如水坐中天。洛阳云接东吴路，不买江湖买钓船。十二栏前弄岁光，玉妃半醉月回廊。不知香雾空濛处，多少红妆间淡妆。漫天柳絮雪纷纷，万里家山入梦魂。风景不殊人事异，可怜买酒过江村。百载春光老眼明，萧然竹院果如僧。不知玉烛烟何在，五夜窗前供杖灯。江廓山村暮雨肥，鼕鼕社鼓动柴扉。南闾北舍皆欢喜，总话秋成竟日归。春风不减小兰花，门外风轻燕子斜。怀古每逢寒食节，无穷情恨为谁家。绿树青山一揭蓬，水晴烟断岸西东。月来竹院无人过，闲扫松花对午风。白石苍苍久绿苔，却疑花木未曾开。东风莫道无春色，且看墙蝶也飞来。尘鞅纷纷一梦间，机心惊起白鸥闲。閒居莫道无人识，半面分明与半山。相对桃花不识秦，岸馀花似未逢春。深红浅碧相并逐，留得清香过别津。拂风清影隙中来，光景相逢又一回。抹粉涂脂还竟日，不知芳草满庭栽。大袖婆娑拂点苔，玄都观里眼重开。道人已远休相笑，何事花边又再来。百年天地一青毡，随处江山不费钱。谩倚栏杆看月上，惹人何事不成眠。云破金碎月满台，春晴冷坐笑颜开。一枝不上佳人发，残落还教蝶梦来。秋寒岁晚绿阴生，涧底风清鸟雀鸣。遮断兰皋云万里，江篱槛木几根横。钟山倒影入寒陂，南北风烟慨昔时。花草有情皆偶见，千年勘破此机迟。水色山光鸟自啼，乱红趁紫画中飞。欲拈金剪来裁度，直取前头一幅归。万倍韶华归眼孔，十分清景可裁花。疏枝冷暖春情好，相知只有老人家。东风一路欲寻花，冷色残香老海涯。莫道春光无意绪，月明歌笛满池蛙。花当开处为谁开，笑杀花前羯鼓催。惟有红颜长住得，鬓毛色滟绿如苔。碧桃红杏斗新妆，暮雨春残睡海棠。嗟彼婆娑梅独老，青青深绿傍邻墙。抛梭花底自怡情，穿尽机来不有声。夺得天孙真妙处，肯教云锦与相成。阴深雨绿迷芳径，狼藉春红映小池。却讶芳兰香不断，随风吹送落花时。俯仰从容天地间，时来乘兴可登山。何人说破长生偈，不道閒中更有閒。九十春光未肯归，天工雕刻总芳菲。蝶儿不解韶光意，只恐香尘入梦飞。万紫千红滟且浓，那堪一阵落花风。明年有幸相逢处，诗酒淹留花柳中。兰药虽残荷又开，桃花酩酊送春来。明朝又是相迎处，惹得生香一样回。洛南山色雨初晴，十五年来两眼明。一阵青苗寒拥绿，鬼神知我此心倾。门深睡觉三竿雨，水煖听残几个蛙。隔坐红尘成万里，争教红叶问黄花。流水高山老伯牙，孤桐谁许碧笼纱。枕痕春色天长午，坐对蔷薇一树花。振袖街前晓色晴，天风吹马日边行。两傍古树排牙立，一路幽禽喝道声。手卷斜抛对小窗，花心两蝶恋斜阳。但知感我伤情处，不道清风恨更长。山外山光接水光，楼前楼下野花香。眼前不带斜阳景，只爱清风别样凉。绿满柴扉日更长，天心彻底一方塘。闲来独向清风立，始觉荷花送远香。贾生谏疏谪长沙，天下驰名共一家。回首洛阳何日是，江梅结子柳飞花。钟山云枕大溪头，冷落丹崖草树秋。欲归烟断江楼水，相看宇宙共悠悠。眼穿肠断竟如何，只怕光阴去若梭。莫信宗元前夜语，只留机巧自家多。火云馀焰尚烧空，乍起初秋一阵风。十里芰荷香欲断，眼前黄菊满篱中。淡扫秋山一幅屏，堂前蟋蟀草间萤。不须眼界看牛女，东井边头有五星。楼外楼前夜却寒，不胜狼藉此杯盘。男儿四海多离合，都与嫦娥对面看。世事关情岂戛然，江楼危坐问青天。到头老眼须凭久，管看花前醉少年。万顷湖光一鉴中，瑶池翠水许相同。锦帆只怕西风便，打破残霞几幅红。夕照寒光闪暮鸦，老臣宠渥荷分茶。玉堂步步春如海，多少清香得染花。清风吹下到藜床，袖拂香尘路亦长。老眼花枝还带雨，不知何事笑沧浪。风沉禁院门深锁，香尽金炉觉夜长。声中自有黄金屋，翰苑知是读书郎。川上春流眼色生，天心坐处物能轻。面前光景何由到，只在致知又力行。曲栏偏槛风霜晚，百卉花中菊一枝。老景但知非冷寞，宠恩何异在春时。十年故旧天涯远，一朵灯花夜半红。不是剡溪兴欲尽，月痕争与雪痕同。琴对高山剑倚天，枫桥月落夜孤眠。钟声惊破还家事，惆怅江湖万里船。青娥不见鬓如蝉，青女青妆下九天。有色有相成独冷，分明萧萧又娟娟。破帽春风闲弄笛，梅花落处妙无声。长官不到江村外，剩水残山眼独明。
山哀十首
作者：李江
朝代：明

天门夕照暗黄昏，肠断西风恨自吞。花落忽惊千里梦，月明空印五更痕。岁邻单阏烹雌别，景未桑榆落日冤。魂魄精神在何处，天门夕照暗黄昏。地户寒云锁万山，剥来天地泪空潸。焦桐入梦魂应断，上苑看花人未还。路上稍书天上喜，膝前抱玉眼前閒。八千里路南连北，地户寒云锁万山。三宫杳霭梦魂劳，怕听鹃声夜半号。月照心愁深似海，风吹怨恨快如刀。仙游洞府三千里，老恨青天九万高。却恐久忘花外路，三宫杳霭梦魂劳。五峰缥缈雾岚深，花落春寒水木阴。天柱外头云漠漠，祝融中里夜沉沉。百年断自三更梦，千古留来一点心。纵有临风真道士，五峰缥缈雾岚深。昆崙夜雨动凄凉，一阵西风百感伤。妇妇性情归梦寐，卿卿声语付心肠。三千城外瑶池远，十二栏前翠水长。何日云间扶凤夙，昆崙夜雨动凄凉。天台岁暮重堪悲，花落花开两路离。月照泪痕粘凤枕，风生情义动鸳闱。碧纱红树荒凉处，白石苍苔寂寞时。此恨不知何日了，天台岁暮重堪悲。玉女春归路正长，东风吹断此韶光。匣封尘鞅菱波冷，月破弦棱桂影伤。云锁青溪空九曲，花粘白沼恨三娘。久为人世从今别，玉女春归路正长。铁桥云绝暮鹃号，人世尘缘空郁陶。射策高占京里寓，学言稚子膝前嚣。春归玉露凋瑶草，秋到仙风落碧桃。翻想前头真似梦，铁桥云冷暮鹃号。蓬岛仙游万里间，悠悠何处不知还。麻姑洞彻春天远，王母楼前夜月閒。云鹊飘飘山影断，夜莺恰恰雨声潺。东风谢却桃花面，蓬岛仙游万里间。阆苑花飞可怆神，仙家谁为不长春。碧桃带雨愁如故，玉树含烟怅自新。三万六千虽有算，百年双老几何人。那堪夙愿都无是，阆苑花飞可怆神。
山哀十首·其一
作者：李江
朝代：明

天门夕照暗黄昏，肠断西风恨自吞。花落忽惊千里梦，月明空印五更痕。岁邻单阏烹雌别，景未桑榆落日冤。魂魄精神在何处，天门夕照暗黄昏。
山哀十首·其七
作者：李江
朝代：明

玉女春归路正长，东风吹断此韶光。匣封尘鞅菱波冷，月破弦棱桂影伤。云锁青溪空九曲，花粘白沼恨三娘。久为人世从今别，玉女春归路正长。
山哀十首·其三
作者：李江
朝代：明

三宫杳霭梦魂劳，怕听鹃声夜半号。月照心愁深似海，风吹怨恨快如刀。仙游洞府三千里，老恨青天九万高。却恐久忘花外路，三宫杳霭梦魂劳。
山哀十首·其九
作者：李江
朝代：明

蓬岛仙游万里间，悠悠何处不知还。麻姑洞彻春天远，王母楼前夜月閒。云鹊飘飘山影断，夜莺恰恰雨声潺。东风谢却桃花面，蓬岛仙游万里间。
山哀十首·其二
作者：李江
朝代：明

地户寒云锁万山，剥来天地泪空潸。焦桐入梦魂应断，上苑看花人未还。路上稍书天上喜，膝前抱玉眼前閒。八千里路南连北，地户寒云锁万山。
山哀十首·其五
作者：李江
朝代：明

昆崙夜雨动凄凉，一阵西风百感伤。妇妇性情归梦寐，卿卿声语付心肠。三千城外瑶池远，十二栏前翠水长。何日云间扶凤夙，昆崙夜雨动凄凉。
山哀十首·其八
作者：李江
朝代：明

铁桥云绝暮鹃号，人世尘缘空郁陶。射策高占京里寓，学言稚子膝前嚣。春归玉露凋瑶草，秋到仙风落碧桃。翻想前头真似梦，铁桥云冷暮鹃号。
山哀十首·其六
作者：李江
朝代：明

天台岁暮重堪悲，花落花开两路离。月照泪痕粘凤枕，风生情义动鸳闱。碧纱红树荒凉处，白石苍苔寂寞时。此恨不知何日了，天台岁暮重堪悲。
山哀十首·其十
作者：李江
朝代：明

阆苑花飞可怆神，仙家谁为不长春。碧桃带雨愁如故，玉树含烟怅自新。三万六千虽有算，百年双老几何人。那堪夙愿都无是，阆苑花飞可怆神。
山哀十首·其四
作者：李江
朝代：明

五峰缥缈雾岚深，花落春寒水木阴。天柱外头云漠漠，祝融中里夜沉沉。百年断自三更梦，千古留来一点心。纵有临风真道士，五峰缥缈雾岚深。
席上题黄莺
作者：李江
朝代：明

满眼柔香嫩绿时，东风和雨柳丝丝。一梭便是经纶术，半舌还应律吕奇。振翅出于幽谷处，着身飞上打头枝。平生不爱多言语，一叫春风天下知。
得子自忻
作者：李江
朝代：明

十年辛苦九年灯，三十春光四十零。兄弟情因添侄喜，椿萱心为得孙宁。肯愁家里无千顷，自感床头有一经。尊酒相逢须尽醉，眼中天地自分明。
月哀十首
作者：李江
朝代：明

嫦娥殿冷锁黄昏，古木悲听声断猿。三十一年天外别，八千馀路梦中魂。蟾宫阙在清虚府，连理枝生丽水村。帘捲窗前空自洎，嫦娥殿冷锁黄昏。婺女星沈五更长，银河倒影照愁肠。蚕桑事往心常苦，巾栉身能义亦当。雁去只凭传消息，秋来谁为寄衣裳。凄凉一点西风泪，婺女星沈五更长。雀屏虚影夜悠悠，有分天缘未到头。欢喜教儿蕉有叶，荒凉望石泪空流。鸟啼花落人如梦，冰冷霜寒月似秋。惆怅人生真不偶，雀屏虚影夜悠悠。妆台暮冷短帘低，惆怅花前月已西。蝴蝶梦中风切切，杜鹃声里夜凄凄。只将补缀当罗绮，惟爱裙钗胜玉鎞。剔尽残灯肠欲断，妆台暮冷短帘低。綵云天远雁声残，望断音书归问安。垂白七旬甘旨缺，孩提三岁锦绷单。绩麻夜点松灯坐，捣药风生砧杵寒。只计前程在燕地，綵云天远雁声残。蓝田烟冷玉如冰，暮雨霏微草自凌。雍伯栽时天有意，卞和泣处世无凭。千年一句留红叶，夙世今宵断赤绳。魂梦不知何处去，蓝田烟冷玉如冰。碧汉空虚淡欲流，九天无路夜悠悠。彩虹鹊拥云屏远，宝婺星高月镜秋。万里邺侯期世用，一花司马愿簪头。九霄举目无穷极，碧汉空虚淡欲流。绿窗寂寞月斜曛，万里游人讣不闻。愁杀春花付流水，空教天合似浮云。风寒帐底弦声绝，晓冷鸾中镜影分。人世看来真似梦，绿窗寂寞月斜曛。玉露凄凉半夜时，花前泪滴枕前思。扊扅炊罢春烟冷，机杵声沈月色澌。百岁只期依老母，一朝何事别孤儿。此情若问堪伤处，玉露凄凉夜半时。金风萧瑟玉轮秋，古木声中不尽愁。自恨镜盆今已破，谁拈玉斧又重修。东西云散青山断，日夜江长绿水流。三十一年今已矣，金风萧瑟玉轮秋。
月哀十首·其一
作者：李江
朝代：明

嫦娥殿冷锁黄昏，古木悲听声断猿。三十一年天外别，八千馀路梦中魂。蟾宫阙在清虚府，连理枝生丽水村。帘捲窗前空自洎，嫦娥殿冷锁黄昏。
月哀十首·其七
作者：李江
朝代：明

碧汉空虚淡欲流，九天无路夜悠悠。彩虹鹊拥云屏远，宝婺星高月镜秋。万里邺侯期世用，一花司马愿簪头。九霄举目无穷极，碧汉空虚淡欲流。
月哀十首·其三
作者：李江
朝代：明

雀屏虚影夜悠悠，有分天缘未到头。欢喜教儿蕉有叶，荒凉望石泪空流。鸟啼花落人如梦，冰冷霜寒月似秋。惆怅人生真不偶，雀屏虚影夜悠悠。
月哀十首·其九
作者：李江
朝代：明

玉露凄凉半夜时，花前泪滴枕前思。扊扅炊罢春烟冷，机杵声沈月色澌。百岁只期依老母，一朝何事别孤儿。此情若问堪伤处，玉露凄凉夜半时。
月哀十首·其二
作者：李江
朝代：明

婺女星沈五更长，银河倒影照愁肠。蚕桑事往心常苦，巾栉身能义亦当。雁去只凭传消息，秋来谁为寄衣裳。凄凉一点西风泪，婺女星沈五更长。
月哀十首·其五
作者：李江
朝代：明

綵云天远雁声残，望断音书归问安。垂白七旬甘旨缺，孩提三岁锦绷单。绩麻夜点松灯坐，捣药风生砧杵寒。只计前程在燕地，綵云天远雁声残。
月哀十首·其八
作者：李江
朝代：明

绿窗寂寞月斜曛，万里游人讣不闻。愁杀春花付流水，空教天合似浮云。风寒帐底弦声绝，晓冷鸾中镜影分。人世看来真似梦，绿窗寂寞月斜曛。
月哀十首·其六
作者：李江
朝代：明

蓝田烟冷玉如冰，暮雨霏微草自凌。雍伯栽时天有意，卞和泣处世无凭。千年一句留红叶，夙世今宵断赤绳。魂梦不知何处去，蓝田烟冷玉如冰。
月哀十首·其十
作者：李江
朝代：明

金风萧瑟玉轮秋，古木声中不尽愁。自恨镜盆今已破，谁拈玉斧又重修。东西云散青山断，日夜江长绿水流。三十一年今已矣，金风萧瑟玉轮秋。
月哀十首·其四
作者：李江
朝代：明

妆台暮冷短帘低，惆怅花前月已西。蝴蝶梦中风切切，杜鹃声里夜凄凄。只将补缀当罗绮，惟爱裙钗胜玉鎞。剔尽残灯肠欲断，妆台暮冷短帘低。
木哀十首
作者：李江
朝代：明

蟠桃秋叶落风寒，叶落风寒鼻亦酸。阆苑云空仙梦断，瑶池月落酒杯乾。韶华已付随流水，好合何期隔远峦。恼杀春花长不住，蟠桃秋叶落风寒。桑榆晚影自凄凉，泣月悲风问彼苍。中馈甘为荆布拙，寒门未识绮罗香。同声同气成虚事，宜室宜家了一场。脩短有期虽古语，桑榆晚影自凄凉。幽谷重阴锁暮寒，一重云树一重阑。玉兰秋叶西风落，瑶草春香北两残。山外屯岚如恨积，涧边流水似心酸。不知天意知人否，幽谷重阴锁暮寒。仙圃岁寒瑞草凋，眼中恍惚梦中遥。天香不幸西风落，国色空教月夜描。神绕昆崙伤未返，魂飞弱水竟何招。人生于此真无奈，仙圃岁寒瑞草凋。寒松晚月夜深深，喜带丝萝几万寻。一日松萝成幻梦，百年夫妇自伤心。齐眉案下人归古，好合琴中韵不今。欲煮鸾胶酬所愿，寒松晚月夜深深。绿竹春阴带雨愁，霏微点滴到心头。东山遮断黄昏晚，南海遥惊古木秋。鸾凤分飞菱影冷，鸳鸯失队枕前休。伤情独倚西窗下，绿竹春阴带雨愁。雨滴孤桐夜半时，秋风叶落恨离离。心藏金井一泓水，性托瑶琴三尺丝。彩凤高枝痕带泪，峄阳寒谷路空悲。睡来不着惊残梦，雨滴孤桐夜半时。烟笼弱柳淡飞寒，隔断秋江漾碧澜。月落夜空心自苦，风残天老梦还单。不如道蕴曾何愧，也似孟光久已安。今夕何期成千古，烟笼弱柳淡飞寒。山空月冷雨飘零，到老姻缘一息停。连理枝头花寂寂，舞鸾镜里影冥冥。杜鹃啼处魂何在，蝴蝶飞时梦不醒。愁杀人生不如愿，山空月冷雨飘零。叶落风酸可怆神，青天何事误乎人。潮虽消后犹还长，叶到秋来尚再春。斜谷铃声寒雨湿，昭阳山色暮云湮。遮魂不有芦生叶，叶落风酸可怆神。
木哀十首·其一
作者：李江
朝代：明

蟠桃秋叶落风寒，叶落风寒鼻亦酸。阆苑云空仙梦断，瑶池月落酒杯乾。韶华已付随流水，好合何期隔远峦。恼杀春花长不住，蟠桃秋叶落风寒。
木哀十首·其七
作者：李江
朝代：明

雨滴孤桐夜半时，秋风叶落恨离离。心藏金井一泓水，性托瑶琴三尺丝。彩凤高枝痕带泪，峄阳寒谷路空悲。睡来不着惊残梦，雨滴孤桐夜半时。
木哀十首·其三
作者：李江
朝代：明

幽谷重阴锁暮寒，一重云树一重阑。玉兰秋叶西风落，瑶草春香北两残。山外屯岚如恨积，涧边流水似心酸。不知天意知人否，幽谷重阴锁暮寒。
木哀十首·其九
作者：李江
朝代：明

山空月冷雨飘零，到老姻缘一息停。连理枝头花寂寂，舞鸾镜里影冥冥。杜鹃啼处魂何在，蝴蝶飞时梦不醒。愁杀人生不如愿，山空月冷雨飘零。
木哀十首·其二
作者：李江
朝代：明

桑榆晚影自凄凉，泣月悲风问彼苍。中馈甘为荆布拙，寒门未识绮罗香。同声同气成虚事，宜室宜家了一场。脩短有期虽古语，桑榆晚影自凄凉。
木哀十首·其五
作者：李江
朝代：明

寒松晚月夜深深，喜带丝萝几万寻。一日松萝成幻梦，百年夫妇自伤心。齐眉案下人归古，好合琴中韵不今。欲煮鸾胶酬所愿，寒松晚月夜深深。
木哀十首·其八
作者：李江
朝代：明

烟笼弱柳淡飞寒，隔断秋江漾碧澜。月落夜空心自苦，风残天老梦还单。不如道蕴曾何愧，也似孟光久已安。今夕何期成千古，烟笼弱柳淡飞寒。
木哀十首·其六
作者：李江
朝代：明

绿竹春阴带雨愁，霏微点滴到心头。东山遮断黄昏晚，南海遥惊古木秋。鸾凤分飞菱影冷，鸳鸯失队枕前休。伤情独倚西窗下，绿竹春阴带雨愁。
木哀十首·其十
作者：李江
朝代：明

叶落风酸可怆神，青天何事误乎人。潮虽消后犹还长，叶到秋来尚再春。斜谷铃声寒雨湿，昭阳山色暮云湮。遮魂不有芦生叶，叶落风酸可怆神。
木哀十首·其四
作者：李江
朝代：明

仙圃岁寒瑞草凋，眼中恍惚梦中遥。天香不幸西风落，国色空教月夜描。神绕昆崙伤未返，魂飞弱水竟何招。人生于此真无奈，仙圃岁寒瑞草凋。
梅花百咏 其一 无极
作者：李江
朝代：明

一团太极道非殊，太极看来极本无。这里何曾分面目，个中奚事泥形模。机缄不露天难测，化育常流道本虚。无极老翁最珍重，又留风月属尧夫。
梅花百咏 其一百 复
作者：李江
朝代：明
体裁：七言律诗

地雷通信不迟留，画出梅花为点筹。造化一心从此见，历元于古可推求。理于生处原无尽，气到穷时又转头。三十六宫春不断，天根月窟自周流。
梅花百咏 其七 象数
作者：李江
朝代：明

直从子丑到寅上，万物惟梅骨格殊。奇偶阴阳皆定位，方圆体用总成图。伏羲面目生前象，大禹精神手上模。终日相看无一语，先生闭户著何书。
梅花百咏 其七十 形而下
作者：李江
朝代：明

碾碎冰光洗九垓，十年谁寄一枝梅。玉奴手上诗情好，野叟岩中春意回。花落不惊新梦寐，霜寒正结旧根荄。可怜杨柳无风韵，却假天花做出来。
梅花百咏 其七十一 名
作者：李江
朝代：明

十载栽培力未休，今朝相对半帘钩。终身尚质还嫌侈，没世无名亦可羞。丽色多情争玉树，清香有物异琼楼。不因闻达分诚伪，都把颛孙作话头。
梅花百咏 其七十七 心地
作者：李江
朝代：明

禀性由来得甚么，令人爱处境如何。露滋雨润仁为地，雪白风清义是柯。春意自怜莺未觉，粉墙不惹蝶来过。故园寸地虽云窄，个处生香那在多。
梅花百咏 其七十三 寓意
作者：李江
朝代：明

东风吹雨漫濡濡，浅白深红何处无。酌酒对花情淡薄，水边篱外路荒芜。肌肤不觉风霜老，颜色偏惊桃李图。自有化工真主宰，空教羯鼓动天衢。
梅花百咏 其七十九 仰德
作者：李江
朝代：明

落落风霜一竹篱，香名久饮识荆迟。林泉居士闲游处，月殿嫦娥谪降时。天上银河如乍见，人间山斗更何疑。荷花犹有六郎比，汝是梅花可比谁。
梅花百咏 其七十二 实
作者：李江
朝代：明

如此仙灵骨不衰，眼明清泄几何时。风光和我不知老，飘逸令人添作诗。深浅溪头千百树，横斜窗外两三枝。何须称道黄昏月，白日清天景更奇。
梅花百咏 其七十五 一本
作者：李江
朝代：明

恁地冰清入骨寒，一枝一影覆栏杆。万殊多在眼中见，一本还从心上看。布摆英华知有自，蕴藏风味太无端。何人刚被花留着，绕树千回咏未阑。
梅花百咏 其七十八 性天
作者：李江
朝代：明

浅浅寒流远远山，真容赢得出尘寰。玉堂景致半林外，草舍家风万壑间。上达精神应绝品，勿忘节度已成丹。生来不是和光伴，怪尔风霜别一班。
梅花百咏 其七十六 万殊
作者：李江
朝代：明

始终本末不差讹，弃塞乾坤道若何。一寸根荄藏太极，十分风味散元和。戟枝乱处心应苦，冰蕊老来香更多。坐到黄昏人复静，东风吹月入红罗。
梅花百咏 其七十四 即事
作者：李江
朝代：明

一个诗翁骨相强，清风明月作家常。终身学圃身无累，老眼看梅眼正长。诗伯兴馀吟不了，美人梦断酒犹狂。春来得意多红紫，嗟尔疏篱独傲霜。
梅花百咏 其三 太虚
作者：李江
朝代：明

夜静星稀月半笼，曲栏人静雪生风。坐来所见知精蕴，妙处无言是化工。有梦香魂游紫府，无涯清气塞苍穹。香魂清气皆真实，释氏何空老氏空。
梅花百咏 其三十 优游
作者：李江
朝代：明

浅色深容淡欲流，山光水色玉壶秋。人来人往路千里，我弄我吟帘半钩。香逐月魂游阆苑，春随风片落罗浮。无中此影须寻有，溅齿留酸更点头。
梅花百咏 其三十一 全体呈露
作者：李江
朝代：明

白玉堂前雨乍晴，分明雪外见云英。淡中有味却忘倦，画里虽灵无此情。草阁玲珑嫌俗眼，纱窗幽静了平生。天花落处轻无比，较却梅花落更轻。
梅花百咏 其三十七 定性
作者：李江
朝代：明

钟于阳德老蓬壶，九九消寒恰写图。天地有形机轴巧，风埃无路梦魂俱。妙中信若三神绝，虚处茫然万虑除。我恨程门今不及，百年霜雪独清癯。
梅花百咏 其三十三 精粹
作者：李江
朝代：明

月光如水雪肌轻，冷蕊疏枝瘦影清。可是仙灵非俗态，须知本色自天成。性田湛若三千界，心境昭然二五精。不必孤山寻个路，阶前一路最分明。
梅花百咏 其三十九 涣然心释
作者：李江
朝代：明

睡觉东窗半启扉，虚襟纸帐思依依。十分把鼻无人会，一到沈吟觉梦非。满院玉飞风不起，疏帘珠落月交辉。常将底事心头战，今战胜来癯正肥。
梅花百咏 其三十二 妙用显行
作者：李江
朝代：明

一幅飞琼水不流，湛然神气与天游。影浮缥缈三更月，色点清虚五夜秋。绿鬓佳人羞见老，雅情处士喜寻幽。含章不括坤囊解，多少年光在后头。
梅花百咏 其三十五 丽
作者：李江
朝代：明

玉骨冰肌洁且严，春风半面出珠帘。疏枝照水清无比，大袖倚栏看不厌。虢国夫人嫌粉涴，寿阳公主喜妆添。个中若问何如景，洞里山高月色尖。
梅花百咏 其三十八 盛容
作者：李江
朝代：明

漫调新粉采新枝，争奈英华太露时。美色宋朝谁不悦，盛容夫子孰能知。堂前月小朱门闭，山外风高玉笛吹。自是天然非整顿，眼中琼树梦方痴。
梅花百咏 其三十六 觉
作者：李江
朝代：明

精神机慧捷如何，觉破丰情无舛讹。夜冷嫦娥眠不着，山寒处士兴犹多。喜看浅水黄昏月，笑杀海棠春梦婆。争看天花忽飞起，满天撩乱落银河。
梅花百咏 其三十四 温润
作者：李江
朝代：明

玉容真个是神仙，淡扫春妆俗不缘。花落酒醒人寂寂，庭深夜静月娟娟。寒生冰簟浮秋水，露湿银床滴玉泉。自觉一身是区宇，春来无处不完全。
梅花百咏 其九 虚心
作者：李江
朝代：明

虚心原不费精神，玩味无穷万境新。纸帐风轻临浅水，雪窗月小不纤尘。灵襟动达春如海，紫府玲珑梦亦真。闲往闲来多岁月，形骸还假弄丸人。
梅花百咏 其九十 高畅
作者：李江
朝代：明

淡影深笼浅浅溪，香浮晓色月枝低。欲寻程子同佳景，也拜尧夫学品题。岁晚偏惊髯奋戟，春晴不似絮沾泥。眼前多少诸儿女，花滟纷纷绕大堤。
梅花百咏 其九十一 表仪
作者：李江
朝代：明

人有圣贤物亦然，梅花品第亦神仙。谁移阆苑来窗外，能驾飞车到槛前。白屋玉堂甘寂寞，红楼脂粉任姻缘。欲拈至治馨香语，长挂梢头照海边。
梅花百咏 其九十七 致知格物
作者：李江
朝代：明

五行性质本完全，五事由来貌始先。一旦栽培根得地，百年英锐色参天。披襟弄月乘风舞，逐步看花与斗旋。方法分明有纲领，许多条目自昭然。
梅花百咏 其九十三 即景
作者：李江
朝代：明

疏帘寒影共徘徊，雪里癯颜镜里开。路冷每怜知己少，眼前应喜故人来。短墙路隔千层壁，曲槛花连百尺台。自信所闻如所见，吴江枫落不须猜。
梅花百咏 其九十九 胜
作者：李江
朝代：明

水浅沙寒路委偏，风花雪月皓无边。主人爱月长陪坐，诗伯临风相对联。雪后静观山似画，花前闲步伴如仙。纤尘不到柴门远，恍惚蓬莱十二天。
梅花百咏 其九十二 形色
作者：李江
朝代：明

谁酌寒江洗绝绡，玻璃千顷漾琼瑶。横斜深浅堪描画，疏古清奇难篆雕。东海南山长共老，青娥素女不相饶。水晶帘外罗浮路，两袖仙风过铁桥。
梅花百咏 其九十五 主一
作者：李江
朝代：明

拨开洞府景无边，浓抹冰光淡抹烟。盛德深沉容貌古，性灵虚觉梦魂仙。残灯落尽风回阁，瀣露倾清月洗天。主一老翁无所适，独留风月坐窗前。
梅花百咏 其九十八 显仁藏用
作者：李江
朝代：明

雪融冰涣五更寒，冷逼师雄梦未残。肝胆清新天地晓，性情涵泳海山宽。疏枝浅水皆漪景，瘦绿肥红任纵观。昨日尚嫌春信晚，今朝飞入玉栏杆。
梅花百咏 其九十六 闻望
作者：李江
朝代：明

浓淡横斜孰剪裁，自怜闻望混尘埃。谁知雪里风中事，曾是天成地设来。山峭斗寒如弗及，对花酌酒漫徘徊。杜公自笑头颅白，只为相看朝夕催。
梅花百咏 其九十四 感怀
作者：李江
朝代：明

寂寞江滨路色赊，岁寒气味不繁华。苍髯老叟云千里，直节故人天一涯。清瘦岂疑诗俊逸，横斜不类左浮誇。几回写遍天南景，南北风光总一家。
梅花百咏 其二 阴阳有象
作者：李江
朝代：明

天地无心运五株，浩然二气塞堪舆。心兮未动机先动，气也无初道有初。触处形形分上下，初时噩噩本空虚。乾坤不欲藏玄妙，故把梅花画出渠。
梅花百咏 其二十 裕如
作者：李江
朝代：明

疏影斜痕云里春，优游风味一佳人。天然不觉精神露，本色还教体段真。红槿牡丹淫富贵，绿窗蓬户乐清贫。十年虽是无人问，一朵何曾或惹尘。
梅花百咏 其二十一 充实光辉
作者：李江
朝代：明

本体由来不少亏，诚明两路却非歧。诗情休羡横斜影，目力何分南北枝。陋巷春风入襟臆，泰山气象露神思。请看前面何如景，江汉秋阳皓皓时。
梅花百咏 其二十七 静虚
作者：李江
朝代：明

百年老眼共乾坤，着手推开万化门。一气鸿蒙浑未凿，两仪混辟互为根。无声无臭虚中觉，不睹不闻静处存。遥想韦编三绝后，不知几度月黄昏。
梅花百咏 其二十三 充完
作者：李江
朝代：明

雪后园林影若何，乾坤充塞总元和。形模做出有如此，心性得来原甚么。五岭于人增眼力，八窗是我老寒窝。主人不觉清贫苦，只有便宜风月多。
梅花百咏 其二十九 涵养
作者：李江
朝代：明

影摇花落寂无声，月下徐徐步履轻。一枕芸窗何处梦，百年山馆此时情。萧疏偃蹇丰姿老，冷淡斜横韵格清。独伴幽人坐东阁，黄昏晓影两分明。
梅花百咏 其二十二 化不可为
作者：李江
朝代：明

九转丹成白日飞，神仙家法孰能几。玄天幽默无言语，大造胚胎有妙机。卓立地头人到少，从心年纪古来稀。夜深留月相陪坐，自笑诗翁愿已违。
梅花百咏 其二十五 正而不阿
作者：李江
朝代：明

东阁南枝样子多，一生棱角自磋磨。色寒映似山中雪，形直端如铁外柯。独立中天焉所倚，特生孤圃更无他。世间松竹非无继，北面梅花当若何。
梅花百咏 其二十八 动直
作者：李江
朝代：明

谁把冰壶挂玉枝，倚天吹笛夜云时。看来有景堪同赏，听到无声只自知。万物两间皆定体，三阳一气本无私。主人长挹春风坐，谁肯令人问是谁。
梅花百咏 其二十六 和而不流
作者：李江
朝代：明

月来频照草堂低，送客迎宾路不迷。恁地时光堪雅赏，个中天巧就留题。玉容自是人如梦，酒兴何曾醉似泥。蔼若展禽春共坐，一枝长傍曲栏西。
梅花百咏 其二十四 克复
作者：李江
朝代：明

自怜衰老一根荄，求故图新栽者培。金井玉渊看里见，光风霁月坐中来。运斤巧匠难容力，刺绣佳人不易裁。却恐红炉未添火，夜来霜冷雪成堆。
梅花百咏 其五 元气流行
作者：李江
朝代：明

元天默默意沈沈，却把梅花露此心。万物有形春壳子，三更无梦夜灵襟。洋洋发育乾坤浃，浩浩流行宇宙深。遥想伏羲千古上，昏昏晓晓到于今。
梅花百咏 其五十 逸乐
作者：李江
朝代：明

半窗明月半窗风，方寸悠然万虑空。风送氤氲来面上，月生明白入怀中。物华雅称年华好，春意偏宜人意浓。游子不知花是我，刚寻花外问诗翁。
梅花百咏 其五十一 丰度不凡
作者：李江
朝代：明

闲情雅淡出寻常，半捲疏帘入曲廊。冻合冰池悬素影，光摇溪水卸寒妆。浅斟酒盏深如海，轻擘诗囊月满床。景绝味殊人又老，萧然谁肯问行藏。
梅花百咏 其五十七 通神
作者：李江
朝代：明

品汇纷纷独绝伦，生成标格似何人。至诚不息悠而久，体物无遗一故神。碧玉壶中天洞达，锦屏风面月清新。欲知洁静精微处，一部羲经字字真。
梅花百咏 其五十三 吟风弄月
作者：李江
朝代：明

浅浅冰滩小玉堂，主人相对两相忘。长吟天外风来面，闲弄庭前月满廊。有伴青春堪适老，无边光景任寻芳。濂溪真影天描出，争奈蓬莱弱水长。
梅花百咏 其五十九 庄严
作者：李江
朝代：明

等闲纵步出江皋，起敬寒梅格范高。仰望似逢新益友，顾瞻如见旧英豪。轻轻满水桃花浅，漠漠漫天柳絮毫。直向泰山寻孟子，秋霜点透鬓边髦。
梅花百咏 其五十二 华饰不尚
作者：李江
朝代：明

纷纷百媚傍华居，山馆萧然独瘦癯。练帨缟裙风有韵，月光水色画偏殊。乾坤易简周中易，动静阴阳极外图。都把娵娃比嫫母，是非邪正两糊涂。
梅花百咏 其五十五 望之俨然
作者：李江
朝代：明

神气蔼然射碧虚，飘飘骨相世间无。江心白练浮秋水，天外清冰映玉壶。踏雪有情人识了，点头底事孰知乎。高如山斗光如日，笑杀年来雪满须。
梅花百咏 其五十八 显道
作者：李江
朝代：明

一理昭然万境深，红尘半点寂无侵。生春不已纯如意，正色无忘顾諟心。碾碎冰光寒洗玉，调停丹火漫烧金。虚灵洞彻如何处，大学中庸仔细寻。
梅花百咏 其五十六 即之也温
作者：李江
朝代：明

昔时弱水隔蓬莱，千里相思日几回。如玉如银今咫尺，不言不笑共徘徊。月中有影虚前席，梦里多情称寿杯。笑把竹帘亲手捲，白头应许我追陪。
梅花百咏 其五十四 心广体胖
作者：李江
朝代：明

满容气发霭窗纱，神韵纯和妙一家。图里可知机动静，水边徒见影横斜。看来真态皆天德，放出坤囊尽物华。自爱雪篱因坐久，茫然身世一梅花。
梅花百咏 其八 理气
作者：李江
朝代：明

两不相离一故神，数成理具总天真。于书中数为皇极，在易五爻见大人。画出濂溪无极境，收归康节满怀春。六经子史皆糟粕，得手应心是斲轮。
梅花百咏 其八十 俟时
作者：李江
朝代：明

十二栏杆倚遍时，何如高髻看来迟。柴门虽少三千客，嘉运还逢五百期。水色山光俱满眼，诗囊酒癖尽开眉。须知实用堪调鼎，那在东风头上吹。
梅花百咏 其八十一 风致
作者：李江
朝代：明

眼前随处好山川，不但黄昏浅水边。当午帘垂閒砌远，无风花落短篱偏。东游西泛皆吾境，古往今来只此天。欲识个中风韵异，须看溥博又渊泉。
梅花百咏 其八十七 偶成
作者：李江
朝代：明

曾是罗浮洞里仙，久要情义两茫然。化工自是无私意，音耗何曾有暗传。名贵贮于金屋里，分该移向玉堂前。欲拈银管修花谱，好把梅花作首篇。
梅花百咏 其八十三 有归于己
作者：李江
朝代：明

牡丹富贵海棠春，嗟尔萧条共主人。把力做来都有样，从天分付自如神。月香飞入颜曾梦，冰影羞为晋楚邻。自古有荣还有辱，高车驷马不如贫。
梅花百咏 其八十九 动荡
作者：李江
朝代：明

大造无私假尔形，风流雅淡一耆英。影浮浅水山容瘦，香落芳樽酒晕轻。石径路寒堪跨马，柴门春早却来莺。一团意思谁参破，动荡春风满袖生。
梅花百咏 其八十二 清行
作者：李江
朝代：明

造化何曾物物雕，玉容谁抹上孤标。幽怀不与常情合，野境偏宜老眼饶。雪洗诗囊皆锦绣，月笼花面不尘嚣。昆崙玄圃非无分，冷影疏枝傍小桥。
梅花百咏 其八十五 久大
作者：李江
朝代：明

人生德业有如兹，易简工夫两不亏。清梦几回皆自觉，香风一段向谁吹。须知博厚高明处，便是日新富有时。地位休嫌卑且小，春风桃李各扬眉。
梅花百咏 其八十八 谩兴
作者：李江
朝代：明

批风抹月满墙阶，风满虚窗月满怀。花映席帘人共坐，酒催诗句不安排。剥胎换骨天工巧，仰面回头雪色揩。偏觉一番清且切，半江寒水洗心斋。
梅花百咏 其八十六 不显
作者：李江
朝代：明

庭院无风雪自披，风光雪色感当时。良心真切含新蕊，明德馨香袭旧枝。有谱金兰皆可画，无声玉笛妙难吹。漫将岁月从头数，十二年来过眼迟。
梅花百咏 其八十四 出一头地
作者：李江
朝代：明

万芳丛里一天真，出一头来地步新。北叶未销金殿雪，南枝先报玉堂春。老夫拭目堪相慕，年少成名未足珍。不许邻家夜吹笛，清光留照月中人。
梅花百咏 其六 气化成形
作者：李江
朝代：明

谁知二气怎陶镕，万汇生生万古同。一个玉人坐窗外，百年老眼挂天东。妙中参破乾坤偈，形外浑成造化工。欲问梅花谁是主，梅花无语对诗翁。
梅花百咏 其六十 怡悦
作者：李江
朝代：明

谁拈秃笔写天真，得意丹青点画新。老我蹉跎千古意，寄人欢喜一枝春。黄昏浅水吹羌笛，道气仙风服葛巾。百宝妆前眉欲皱，争教不似捧心人。
梅花百咏 其六十一 痕影
作者：李江
朝代：明

久与神仙共一家，神仙家法似梅花。樽前月下飞琼侍，浅水黄昏处士嗟。酒兴几回凭笑语，诗情厌却道横斜。冷香飞落珠帘外，羞把疏枝半面遮。
梅花百咏 其六十七 洞彻
作者：李江
朝代：明

春入冰壶万壑融，山光水色路玲珑。月明照到诗囊里，香气绕来酒盏中。庭院竹帘疏弄影，石桥流水浅生风。分明身在青天上，玉树珊瑚挂碧空。
梅花百咏 其六十三 安分
作者：李江
朝代：明

分内兼收见本真，一锥瘠地可容身。琼英华丽堪为富，玉色清癯未是贫。生世自惊随岁老，时光独喜逐年新。海棠也有这场梦，唤不醒来笑杀人。
梅花百咏 其六十九 形而上
作者：李江
朝代：明

玉质冰肌气力全，揭开洞府梦魂仙。至精至粹花中月，无感无形影外天。色映朱门春霭霭，光摇青眼海渊渊。谁将一曲无声笛，吹满梢头我独眠。
梅花百咏 其六十二 根底
作者：李江
朝代：明

形容自觉若焦枯，老却寒江风味殊。雪后玉堂人独坐，夜来茅舍月同孤。一泓溪水绕根底，万仞罗浮入画图。拈出先天为地步，后天地步又何如。
梅花百咏 其六十五 秀出等夷
作者：李江
朝代：明

年来跳入此冰壶，老眼迟迟月色孤。是个良能真样子，还为神化大规模。孤根不为风霜改，素节宁能骨格殊。人道南枝有如此，北枝借问怎何如。
梅花百咏 其六十八 的当
作者：李江
朝代：明

清香色影不曾差，岭外传名未足誇。千载有形归定体，一生无意斗繁华。天成标格风霜老，人在江湖眼界赊。端的个中平易处，浑然精义入神家。
梅花百咏 其六十六 老当益壮
作者：李江
朝代：明

自觉聪明不及前，孤根清苦亦堪怜。秃毫砚冻影难写，小榻夜寒人未眠。百鍊刚肠半已迈，一生铁汉内还坚。自从夫子删诗后，朵朵分明三百篇。
梅花百咏 其六十四 乐闲
作者：李江
朝代：明

乾坤饶我老江村，笑把乾坤作故园。万顷玉渊沈白璧，一泓金井浸寒根。影摇南极开青眼，帘隔东风欲断魂。学圃主人无一事，相看终日闭柴门。
梅花百咏 其十 启蒙
作者：李江
朝代：明

运合贞元一气完，先天真到后天全。自从开辟成形象，便把图书与圣贤。严似干戈排老子，和如金玉铸颜渊。宇中事业皆吾分，谁道乾坤别有圈。
梅花百咏 其十一 摇化工
作者：李江
朝代：明

何人天上运风斤，雕琢乾坤妙不痕。玉照光寒山色滑，琼英精彩雪容温。太虚借尔为形象，元气凭渠认本根。世上无非机且巧，空教设色衒黄昏。
梅花百咏 其十七 趣
作者：李江
朝代：明

分外清幽景绝奇，个中风味少人知。不图春色有如此，惹起诗情无了期。陋巷箪瓢贫自乐，舞雩沂水咏相随。酒杯莫道罗浮远，四百峰头入梦时。
梅花百咏 其十三 虚灵
作者：李江
朝代：明

虚灵洞彻雾冥冥，空谷幽窗别有馨。空谷冲寒魂不寐，幽窗生雪梦初醒。一根妙处藏三极，万理昭然散六经。彷佛我来姑射下，神人飞过海天青。
梅花百咏 其十九 自得
作者：李江
朝代：明

十载蓬窗一首诗，出于情性岂乖奇。欲知在后在前处，正自勿忘勿助时。卓尔心斋春浩荡，跃如佳景月清漪。至今赖得程夫子，指点乾坤了不疑。
梅花百咏 其十二 巧工
作者：李江
朝代：明

谁家剪彩缀孤标，浅色深痕天地遥。吟到山前诗骨瘦，梦来花下酒肠饶。月明暗室三更晓，风静窗虚万感消。欲识个中神妙处，好寻颜孟到羲尧。
梅花百咏 其十五 触处洞融
作者：李江
朝代：明

分明触处洞融时，幽涧风轻月到迟。月转梢头银压蕊，风来香动玉摇枝。红炉点雪寒如洗，绝壑清冰影欲移。自觉春光多泄漏，一番生意一番奇。
梅花百咏 其十八 真
作者：李江
朝代：明

传此天真本自谁，令人真个动神思。品题雪月归康节，点画乾坤见伏羲。内外兼该皆一理，始终诚实更何疑。些儿样子好光景，五百年来老眼迟。
梅花百咏 其十六 悟道
作者：李江
朝代：明

括尽春光满范围，何曾有意欲探奇。高低草木化生处，上下鸢鱼飞跃时。道体晓然归老眼，诚明端的是生知。点头底事无人问，潦倒龙钟撚断髭。
梅花百咏 其十四 静养
作者：李江
朝代：明

昔日种梅悟养生，如今丹火愧难成。百花头上人争羡，十客图中尔独清。颜子潜心忘久坐，伊川瞑目觉初晴。有诗多在无言处，习静千回绕树行。
梅花百咏 其四 夜气
作者：李江
朝代：明

漏声初动雪初晴，到此看春眼最明。沆瀣瀼瀼浃肌骨，鸿濛浩浩蓄真精。风来水面披襟坐，月到檐前索笑行。夜半倚栏人未睡，银河斗转已三更。
梅花百咏 其四十 凛然不犯
作者：李江
朝代：明

万叶娇娆舞乱风，孤飘瘦影与谁同。重阴冱处孤根老，大节临时万□空。雪态浓妆皆正色，缺枝斜插独高峰。一生爱学扬州咏，只恐阴何体未工。
梅花百咏 其四十一 理得于心
作者：李江
朝代：明

冷蕊疏枝傍水滨，一年相见一年新。酒于半醉还添量，诗不求工自有神。资始资生筋骨老，诚源诚立性情真。满腔子里原无物，充塞看来都是春。
梅花百咏 其四十七 存心修德
作者：李江
朝代：明

养梅先在养根基，养得根基便达枝。温故知新明有分，事天立命岂无为。静中近水多幽远，雪后看春独古奇。有影须知清浅处，生香不似暗中时。
梅花百咏 其四十三 怀古
作者：李江
朝代：明

月洗冰壶一镜清，分明照见老先生。故人只有林和靖，知己非无宋广平。冷落南塘嫌俗态，凄凉东阁动诗情。未拈一字骚经上，千载相看作目成。
梅花百咏 其四十九 精蕴
作者：李江
朝代：明

万径无人鸟绝飞，一生饱雪对疏篱。刚乎岂至磨多折，白者还教涅不缁。上品根荄归巨眼，非常地步即生知。玄天那有何言语，只字片言人代之。
梅花百咏 其四十二 情见乎辞
作者：李江
朝代：明

曾是神仙着手栽，孤根原自雪中来。天寒地冻眼前见，万卉群芳头上开。淡影萧疏笼碧海，弱枝清洁傍琼台。乾坤本是一虚毂，相见年年共酒杯。
梅花百咏 其四十五 雅
作者：李江
朝代：明

嫩蕊含英雪未乾，教人几度独凭栏。堂前小坐山应远，门外长看路尽宽。佳丽生香拈粉地，铅华洗玉浥蒲团。寻常自有非常意，淡处无厌静处观。
梅花百咏 其四十八 过化存神
作者：李江
朝代：明

雪中风度月精神，画出人间几样人。颜闵形容凭影写，周程门户与天邻。有形上古庖羲象，无语先天尼父真。知是高坚前后处，山光水色绝风尘。
梅花百咏 其四十六 独
作者：李江
朝代：明

漫倚东风玩物华，幽凄只独爱梅花。多情野兴凭谁遣，冷笑悭囊问酒赊。月白空中皆我境，风光篱外是谁家。罗浮有路直如笔，枉杀阶前人认差。
梅花百咏 其四十四 慨古
作者：李江
朝代：明

瘦老枯容世绝交，岁寒松竹总英髦。竹荣卫武千年久，松感宣尼一字褒。茆舍竹篱还酒兴，暗香疏影共诗豪。根荄不是江南橘，长短何须比杏桃。
樵
作者：李江
朝代：明

万虑纷纷了不干，生涯哨指白云端。昆崙已远樵无及，泰岳虽高采未难。挑月往还真似苦，戴星出入也如官。秦关燕壁秋风乱，一束还堪为煮丹。
水哀十首
作者：李江
朝代：明

玉露飞寒浪捲花，却愁流尽此年华。高堂供奉亲炊黍，中馈辛勤自缉麻。守分不嫌无锦绮，疗饥只喜有书车。此情怕听泉声响，玉露飞寒浪捲花。银河泻冷滴枝花，云散香沈月色斜。中馈夜寒机纤恨，驾天桥断斗牛嗟。眼前光景如惊梦，帐里音容似隔霞。风急飙轮人去远，银河泻冷滴枝花。十州晚浪远如秋，寒带西风日夜流。几幅浮云笼弱水，一番悲雨暗丹邱。机声了断天孙锦，蓬叶空飘太乙舟。千古姻缘今日别，十州晚浪远如秋。五湖夜月路茫茫，花落春归欲断肠。客枕不离鸳枕冷，家书犹会鲤书长。亲年喜老凭供旨，京寓怕寒望寄裳。回首不堪千点泪，五湖夜月路茫茫。桃源春别景荒凉，风断临流滴泪长。千里两京悲似梦，一朝千古恨偏长。蒹葭玉树知相倚，青桂嫦娥喜莫量。情义不堪成惨怆，桃源春别景荒凉。瀛洲风冷梦中天，仙境如何亦变迁。玉树锦云成寂寞，春花秋月可堪怜。青山色似伤炊臼，流水声中哭断弦。万古千秋从一别，瀛洲风冷梦中天。桑田秋尽海涯枯，花落香消事已徂。琴瑟清音从此绝，纲常大义望谁扶。德宫身死空成恨，月老当初料也无。万丈赤绳今打断，桑田秋尽海涯枯。尾闾澜倒暮天寒，福海如何一夜乾。黄纸金花该有分，望夫教子自知欢。斜阳返照身何在，大壑归流梦不安。自此飘然成永别，尾闾澜倒暮天寒。龙门流断眼中过，百载春光掷一梭。偕老本期终莫尽，朱弦无奈断来何。千年丹桂依明月，万丈长松附女萝。那料半途遭不偶，龙门流断眼中过。灵府泉飞日夜流，河源本不计春秋。午阴花落看来恨，晴日鸠声听里愁。云锁昆崙风切切，雾笼天柱夜悠悠。无穷情爱从今了，灵府泉飞日夜流。
水哀十首·其一
作者：李江
朝代：明

玉露飞寒浪捲花，却愁流尽此年华。高堂供奉亲炊黍，中馈辛勤自缉麻。守分不嫌无锦绮，疗饥只喜有书车。此情怕听泉声响，玉露飞寒浪捲花。
水哀十首·其七
作者：李江
朝代：明

桑田秋尽海涯枯，花落香消事已徂。琴瑟清音从此绝，纲常大义望谁扶。德宫身死空成恨，月老当初料也无。万丈赤绳今打断，桑田秋尽海涯枯。
水哀十首·其三
作者：李江
朝代：明

十州晚浪远如秋，寒带西风日夜流。几幅浮云笼弱水，一番悲雨暗丹邱。机声了断天孙锦，蓬叶空飘太乙舟。千古姻缘今日别，十州晚浪远如秋。
水哀十首·其九
作者：李江
朝代：明

龙门流断眼中过，百载春光掷一梭。偕老本期终莫尽，朱弦无奈断来何。千年丹桂依明月，万丈长松附女萝。那料半途遭不偶，龙门流断眼中过。
水哀十首·其二
作者：李江
朝代：明

银河泻冷滴枝花，云散香沈月色斜。中馈夜寒机纤恨，驾天桥断斗牛嗟。眼前光景如惊梦，帐里音容似隔霞。风急飙轮人去远，银河泻冷滴枝花。
水哀十首·其五
作者：李江
朝代：明

桃源春别景荒凉，风断临流滴泪长。千里两京悲似梦，一朝千古恨偏长。蒹葭玉树知相倚，青桂嫦娥喜莫量。情义不堪成惨怆，桃源春别景荒凉。
水哀十首·其八
作者：李江
朝代：明

尾闾澜倒暮天寒，福海如何一夜乾。黄纸金花该有分，望夫教子自知欢。斜阳返照身何在，大壑归流梦不安。自此飘然成永别，尾闾澜倒暮天寒。
水哀十首·其六
作者：李江
朝代：明

瀛洲风冷梦中天，仙境如何亦变迁。玉树锦云成寂寞，春花秋月可堪怜。青山色似伤炊臼，流水声中哭断弦。万古千秋从一别，瀛洲风冷梦中天。
水哀十首·其十
作者：李江
朝代：明

灵府泉飞日夜流，河源本不计春秋。午阴花落看来恨，晴日鸠声听里愁。云锁昆崙风切切，雾笼天柱夜悠悠。无穷情爱从今了，灵府泉飞日夜流。
水哀十首·其四
作者：李江
朝代：明

五湖夜月路茫茫，花落春归欲断肠。客枕不离鸳枕冷，家书犹会鲤书长。亲年喜老凭供旨，京寓怕寒望寄裳。回首不堪千点泪，五湖夜月路茫茫。
求宿韩京对村妇作限令易解
作者：李江
朝代：明

早早梳头赶路程，赶程不到宿韩京。相逢妇子无见识，推我书生出外亭。世上无人担屋卖，从来男不带家行。汝夫亦是江湖客，也在山中歇不曾。
渔
作者：李江
朝代：明

一个蓑衣一个裘，老于江湖一孤舟。沙深水浅傍岩宿，月白风清吹笛游。数罟任从天外撒，连鳌还是手中谋。瀛洲若问家何在，閒傲烟霞笑五侯。
游薛公岩
作者：李江
朝代：明

学得逍遥半日閒，层岩万仞我来扳。寻诗自有眼前句，着足更无头顶山。阆苑移来天外处，蓬莱飞入洞中间。山灵知道书生意，袖拂青云马上还。
牧
作者：李江
朝代：明

倒骑牛背日晴晖，撩弄清风过垄时。蓑笠萧条随野乐，梅花嘹喨倚云吹。桃林千队还须我，秦国五羊更有谁。莫道有人不知子，有人知子子何为。
耕
作者：李江
朝代：明

村头播谷唤声频，催起山中三月春。半亩何时辛苦了，荒田岂为责征宽。耒驱莘野云初起，龙卧南阳脚未伸。千里长安人走马，山花笑杀垄头人。
花哀十首
作者：李江
朝代：明

海棠泣露泪西风，百载春光一梦中。静穆月明看旧德，杳茫路远失真容。九泉长夜香魂断，一日如秋夙望空。借问凄凉憔悴处，海棠泣露泪西风。牡丹悲雨夜西风，独对栏杆恨几重。玉骨不曾离月外，香魂疑是绕花中。千娇万态羞无分，暮落朝开更不同。人世年光真可惜，牡丹悲雨夜西风。菊坠黄华自可伤，花前犹想旧时香。糟糠贫贱宜相守，富贵荣华岂尔忘。五典彝伦夫妇重，三纲恩义地天长。那堪一夕秋霜外，菊坠黄华自可伤。兰凋玉穗景伤春，国色天香恨失真。太学荠盐知自喜，高堂供奉只随贫。月寒雎鸟空啼怨，镜破鸾妆也怆神。风雨一时无可奈，兰凋玉穗景伤春。春暮花残月色昏，逝随流水恨还吞。听鸾不见窗前影，跨凤空飞夜半魂。万里稀音愁客路，五云声动喜天阍。个中悽怆无人问，春暮花残月色昏。秋香月薄夜凄清，风冷花寒甚苦情。夫妇到头谁不愿，乾坤何事误长生。缉麻本分依中馈，寄信平安问两京。太息绿窗人不在，秋香月薄夜凄清。草头秋露婺星寒，泪洒西风鼻亦酸。结发只期同享福，仰夫争奈未为官。布裙蔽体破还补，藜饭餐时贫亦安。独倚楼前如一梦，草头秋露婺星寒。隙外光阴落木悲，秋光花色月离离。菱花影里青鸾失，纨扇风前旧手遗。琴韵已非成好合，砧声只是忆空帷。天公实不如人意，隙外光阴落木悲。仙草离离事可悲，家风还许后人知。一杯合卺今成梦，百岁同缘已了期。麟角岂云无可煮，鸾音只恐与前移。眼中一点庄生泪，仙草离离事可悲。秋影荒凉秋月移，金风吹落菊花枝。在机每为夫君下，守己还教妯娌知。主馈千年犹可念，焚黄九土愿无迟。小窗独坐伤情处，秋影荒凉秋月移。
花哀十首·其一
作者：李江
朝代：明

海棠泣露泪西风，百载春光一梦中。静穆月明看旧德，杳茫路远失真容。九泉长夜香魂断，一日如秋夙望空。借问凄凉憔悴处，海棠泣露泪西风。
花哀十首·其七
作者：李江
朝代：明

草头秋露婺星寒，泪洒西风鼻亦酸。结发只期同享福，仰夫争奈未为官。布裙蔽体破还补，藜饭餐时贫亦安。独倚楼前如一梦，草头秋露婺星寒。
花哀十首·其三
作者：李江
朝代：明

菊坠黄华自可伤，花前犹想旧时香。糟糠贫贱宜相守，富贵荣华岂尔忘。五典彝伦夫妇重，三纲恩义地天长。那堪一夕秋霜外，菊坠黄华自可伤。
花哀十首·其九
作者：李江
朝代：明

仙草离离事可悲，家风还许后人知。一杯合卺今成梦，百岁同缘已了期。麟角岂云无可煮，鸾音只恐与前移。眼中一点庄生泪，仙草离离事可悲。
花哀十首·其二
作者：李江
朝代：明

牡丹悲雨夜西风，独对栏杆恨几重。玉骨不曾离月外，香魂疑是绕花中。千娇万态羞无分，暮落朝开更不同。人世年光真可惜，牡丹悲雨夜西风。
花哀十首·其五
作者：李江
朝代：明

春暮花残月色昏，逝随流水恨还吞。听鸾不见窗前影，跨凤空飞夜半魂。万里稀音愁客路，五云声动喜天阍。个中悽怆无人问，春暮花残月色昏。
花哀十首·其八
作者：李江
朝代：明

隙外光阴落木悲，秋光花色月离离。菱花影里青鸾失，纨扇风前旧手遗。琴韵已非成好合，砧声只是忆空帷。天公实不如人意，隙外光阴落木悲。
花哀十首·其六
作者：李江
朝代：明

秋香月薄夜凄清，风冷花寒甚苦情。夫妇到头谁不愿，乾坤何事误长生。缉麻本分依中馈，寄信平安问两京。太息绿窗人不在，秋香月薄夜凄清。
花哀十首·其十
作者：李江
朝代：明

秋影荒凉秋月移，金风吹落菊花枝。在机每为夫君下，守己还教妯娌知。主馈千年犹可念，焚黄九土愿无迟。小窗独坐伤情处，秋影荒凉秋月移。
花哀十首·其四
作者：李江
朝代：明

兰凋玉穗景伤春，国色天香恨失真。太学荠盐知自喜，高堂供奉只随贫。月寒雎鸟空啼怨，镜破鸾妆也怆神。风雨一时无可奈，兰凋玉穗景伤春。
西王母哀十首
作者：李江
朝代：明

瑶池月落暗西天，风满西天泪满前。王母楼前花失影，麻姑洞远夜如年。云飞杳霭长生景，月朗逍遥不老仙。千古相思在何处，瑶池月落暗西天。翠水烟笼万里程，跨鸾飞去不归宁。千年风景虽云乐，一段姻缘恨未成。何处寒炉呼嫂嫂，当年谐老仰卿卿。而今却与夫君别，翠水烟笼万里程。飞泉微液听无声，点点遥惊泪欲倾。阆苑仙风人似玉，广寒清府雪如琼。暮云锁断尘缘梦，野水流还织纴情。此恨绵绵终莫尽，飞泉微液听无声。寒门月落绝垠空，俯仰情深恨不穷。仙圃虚教瑶草绿，玉栏空见碧桃红。容工今已皆身后，言德偏惊在梦中。锦瑟调和音已别，寒门月落绝垠空。弱水寒流自古今，飙轮西荡影沉沉。闺门不斗梳妆巧，荆布空留纺绩心。百子春风前日帐，七弦夜月旧时琴。可知只有蓬山上，弱水寒流自古今。金乌返照水中天，梦里音容掩映前。女德可拈银管写，妇工应在綵楼传。六经勤读言犹耳，二姓和谐分有缘。好事都成一场梦，金乌返照水中天。湘灵漂荡不归来，风急云飞孰可催。梅熟及时今已梦，桃天宜室转成哀。凤凰枝上栖应稳，孔雀屏中望几回。九土又深天又远，湘灵漂荡不归来。月殿清虚夜独游，离亲抛子可无忧。看来好事皆虚事，从此千秋及万秋。结发恩情云已远，与心齐愿水空流。如今弃却人间去，月殿清虚夜独游。一别千秋路两分，令人伉俪重层云。身名虽死犹非死，形迹无文自有文。长夜台中知所息，黄金曾纳已无闻。荣华富贵无忘尔，一别千秋路两分。原始要终岂足怜，委诸理数为能全。福该所有皆该分，寿不相应自不天。借语发挥泉壤德，遗言留与子孙传。脩身俟死夫何义，原始要终岂足怜。
西王母哀十首·其一
作者：李江
朝代：明

瑶池月落暗西天，风满西天泪满前。王母楼前花失影，麻姑洞远夜如年。云飞杳霭长生景，月朗逍遥不老仙。千古相思在何处，瑶池月落暗西天。
西王母哀十首·其七
作者：李江
朝代：明

湘灵漂荡不归来，风急云飞孰可催。梅熟及时今已梦，桃天宜室转成哀。凤凰枝上栖应稳，孔雀屏中望几回。九土又深天又远，湘灵漂荡不归来。
西王母哀十首·其三
作者：李江
朝代：明

飞泉微液听无声，点点遥惊泪欲倾。阆苑仙风人似玉，广寒清府雪如琼。暮云锁断尘缘梦，野水流还织纴情。此恨绵绵终莫尽，飞泉微液听无声。
西王母哀十首·其九
作者：李江
朝代：明

一别千秋路两分，令人伉俪重层云。身名虽死犹非死，形迹无文自有文。长夜台中知所息，黄金曾纳已无闻。荣华富贵无忘尔，一别千秋路两分。
西王母哀十首·其二
作者：李江
朝代：明

翠水烟笼万里程，跨鸾飞去不归宁。千年风景虽云乐，一段姻缘恨未成。何处寒炉呼嫂嫂，当年谐老仰卿卿。而今却与夫君别，翠水烟笼万里程。
西王母哀十首·其五
作者：李江
朝代：明

弱水寒流自古今，飙轮西荡影沉沉。闺门不斗梳妆巧，荆布空留纺绩心。百子春风前日帐，七弦夜月旧时琴。可知只有蓬山上，弱水寒流自古今。
西王母哀十首·其八
作者：李江
朝代：明

月殿清虚夜独游，离亲抛子可无忧。看来好事皆虚事，从此千秋及万秋。结发恩情云已远，与心齐愿水空流。如今弃却人间去，月殿清虚夜独游。
西王母哀十首·其六
作者：李江
朝代：明

金乌返照水中天，梦里音容掩映前。女德可拈银管写，妇工应在綵楼传。六经勤读言犹耳，二姓和谐分有缘。好事都成一场梦，金乌返照水中天。
西王母哀十首·其十
作者：李江
朝代：明

原始要终岂足怜，委诸理数为能全。福该所有皆该分，寿不相应自不天。借语发挥泉壤德，遗言留与子孙传。脩身俟死夫何义，原始要终岂足怜。
西王母哀十首·其四
作者：李江
朝代：明

寒门月落绝垠空，俯仰情深恨不穷。仙圃虚教瑶草绿，玉栏空见碧桃红。容工今已皆身后，言德偏惊在梦中。锦瑟调和音已别，寒门月落绝垠空。
贺人得子
作者：李江
朝代：明

万事称心一不忧，诗书欣喜为吟搜。熊罴夙愿应如梦，姜酒春斟不计筹。赵氏箕裘京日月，丽山风土应公侯。年少爱尔登科早，莫学挨来我度秋。
贺伯祖母暨厥耄堂叔寿
作者：李江
朝代：明

何处笙歌闹耳边，丽洞廷寿设华筵。宝炉香动箕和斗，海屋筹添百又千。群列孙英绳羽咏，一贞乾德衍瓜绵。四朝萱绿廷荆茂，代舞班斓绕膝前。南老光临紫水边，香浮炬彻设斋筵。一筐蘋藻无岐两，翻诵菩提已数千。玄昊钟灵应未讫，崦嵫宣景祝更绵。枝根共脉相传递，选择蟠桃贡叟前。
贺伯祖母暨厥耄堂叔寿·其一
作者：李江
朝代：明

何处笙歌闹耳边，丽洞廷寿设华筵。宝炉香动箕和斗，海屋筹添百又千。群列孙英绳羽咏，一贞乾德衍瓜绵。四朝萱绿廷荆茂，代舞班斓绕膝前。
贺伯祖母暨厥耄堂叔寿·其二
作者：李江
朝代：明

南老光临紫水边，香浮炬彻设斋筵。一筐蘋藻无岐两，翻诵菩提已数千。玄昊钟灵应未讫，崦嵫宣景祝更绵。枝根共脉相传递，选择蟠桃贡叟前。
题观音阁
作者：李江
朝代：明

踏上观音阁上来，一声长啸鬼神哀。花花笑我遨游客，朵朵迎人满树开。野鸟不须闲弄舌，山灵犹畏俊英才。于今一望无穷处，眼底长江水半杯。
题鬼火
作者：李江
朝代：明

万虑天然夜气清，虚窗人静梦初醒。三更曙色上梁栋，一点珠光夺日星。乍骇枕衾连北斗，还疑奎壁入中庭。想必书债还未了，太乙真人烧杖灯。
风哀十首
作者：李江
朝代：明

八姨凄切起秋声，肠断萧萧不忍听。十五于归宜妇道，百年多别为云程。山容冷淡人心苦，水色荒凉客梦惊。云散天寒明月落，八姨凄切起秋声。九天寥落夜无声，孤枕青灯客梦惊。春暖花神原不老，秋寒月姊自长生。绿窗人去千年别，中馈心留一段情。此恨西风吹不断，九天寥落夜无声。云影涛声天地悲，酸风凄切动愁思。夫君万里登天日，儿子三秋学语时。此恨那能消得尽，有缘何处再相期。晚来独向花前坐，云影涛声天地悲。露垂珠泪滴花枝，滴断花枝天不知。缘分只期天到底，纲常也赖尔扶之。西风吹破三更梦，细雨寒生万里思。惆怅一声寥落外，露垂珠泪滴花枝。鼓盆声断感庄生，叶落花残蝶梦惊。堂上月明姑舅老，眼中云散海田更。鸟啼猿哭恨千古，地冷天寒歌一声。泪滴西风心欲折，鼓盆声断感庄生。炊臼梦残气寂寥，眼中无火为谁烧。天涯行李未回首，人世姻缘断此朝。砧杵秋声云似杳，桑麻秋色雨空飘。西风冲破愁城外，炊臼梦残气寂寥。鹊桥云断误佳期，泪滴西风事已移。捣杵声沈明月冷，蒸梨火尽暮烟迟。人间天上今分两，草木山川总为悲。欲寄锦文何日到，鹊桥云断误佳期。鱼轩月冷锁深帷，怪杀冰人不此知。尘鞅鹿车飞尽处，辘轳金井断牵时。不嫌荆布安常分，只望诗书可疗饥。一段姻缘全未了，鱼轩月冷锁深帷。古木秋声入梦中，空山琴瑟夜西风。糟糠麻枲宜相老，针线衣裳不斗工。云鹤心伤燕水北，雾猿肠断粤山东。愁来不觉凄凉处，古木秋声入梦中。寒江夜泊自生哀，一阵江风一阵摧。花落水流情不尽，海枯石烂恨难灰。相思极目长万里，独叹愁肠每九回。果若人言虽不哭，寒江夜泊自生哀。
风哀十首·其一
作者：李江
朝代：明

八姨凄切起秋声，肠断萧萧不忍听。十五于归宜妇道，百年多别为云程。山容冷淡人心苦，水色荒凉客梦惊。云散天寒明月落，八姨凄切起秋声。
风哀十首·其七
作者：李江
朝代：明

鹊桥云断误佳期，泪滴西风事已移。捣杵声沈明月冷，蒸梨火尽暮烟迟。人间天上今分两，草木山川总为悲。欲寄锦文何日到，鹊桥云断误佳期。
风哀十首·其三
作者：李江
朝代：明

云影涛声天地悲，酸风凄切动愁思。夫君万里登天日，儿子三秋学语时。此恨那能消得尽，有缘何处再相期。晚来独向花前坐，云影涛声天地悲。
风哀十首·其九
作者：李江
朝代：明

古木秋声入梦中，空山琴瑟夜西风。糟糠麻枲宜相老，针线衣裳不斗工。云鹤心伤燕水北，雾猿肠断粤山东。愁来不觉凄凉处，古木秋声入梦中。
风哀十首·其二
作者：李江
朝代：明

九天寥落夜无声，孤枕青灯客梦惊。春暖花神原不老，秋寒月姊自长生。绿窗人去千年别，中馈心留一段情。此恨西风吹不断，九天寥落夜无声。
风哀十首·其五
作者：李江
朝代：明

鼓盆声断感庄生，叶落花残蝶梦惊。堂上月明姑舅老，眼中云散海田更。鸟啼猿哭恨千古，地冷天寒歌一声。泪滴西风心欲折，鼓盆声断感庄生。
风哀十首·其八
作者：李江
朝代：明

鱼轩月冷锁深帷，怪杀冰人不此知。尘鞅鹿车飞尽处，辘轳金井断牵时。不嫌荆布安常分，只望诗书可疗饥。一段姻缘全未了，鱼轩月冷锁深帷。
风哀十首·其六
作者：李江
朝代：明

炊臼梦残气寂寥，眼中无火为谁烧。天涯行李未回首，人世姻缘断此朝。砧杵秋声云似杳，桑麻秋色雨空飘。西风冲破愁城外，炊臼梦残气寂寥。
风哀十首·其十
作者：李江
朝代：明

寒江夜泊自生哀，一阵江风一阵摧。花落水流情不尽，海枯石烂恨难灰。相思极目长万里，独叹愁肠每九回。果若人言虽不哭，寒江夜泊自生哀。
风哀十首·其四
作者：李江
朝代：明

露垂珠泪滴花枝，滴断花枝天不知。缘分只期天到底，纲常也赖尔扶之。西风吹破三更梦，细雨寒生万里思。惆怅一声寥落外，露垂珠泪滴花枝。
麟哀十首
作者：李江
朝代：明

巴峡猿啼泪几行，随风点点滴心伤。偶炊无釜梦千里，谁续断弦琴一张。月挂西山人不见，云横弱水恨何长。今朝罢却前生事，巴峡猿啼泪几行。衡阳断雁碧峰青，天远山空月自明。书信自从今日尽，天缘有分几时成。闺门妇道能无忝，云路夫君喜有名。望眼愈长心愈苦，衡阳断雁碧峰青。龟游长江不再回，空悲天地古今来。千年万载成虚语，再世还魂亦可猜。香断芝兰风雨恶，音消琴瑟水山哀。当年只把龟为寿，龟游长江不再回。马嘶芳草路何长，万里腾云只自伤。天子门生知有分，细君年几未应亡。堂前甘旨须供奉，壶内纲常赖主张。行李春风原是客，马嘶芳草路何长。玉兔云中捣药声，寒云捣尽月空明。仙风吹断三千里，紫府遥连一万程。欲问当年为月老，何知今日失云英。夜长天远思无尽，玉兔云中捣药声。金鱼比目物皆然，何事姻缘无百年。夫妇有情如愿久，室家无幸亦天偏。桃花落尽青犹再，桂影亏时望复圆。惆怅人生不如物，金鱼比目物皆然。豹枕惊寒梦不成，春风帐底可伤情。鸳鸯水暖期双老，鸾凤声沈隔五更。中馈乏人诚落魄，幼儿无母甚孤？。今人遭此真无奈，豹枕惊寒梦不成。鹿车遗迹夜沉沉，抛妇分明一点心。缘分有天应到底，佳期无奈止于今。女牛天上年年见，兰桂人间夜夜深。有恨尽从归肺腑，鹿车遗迹夜沉沉。黄鹤楼中云自移，不知黄鹤欲何之。一杯合卺昏中酒，九步佳城望处思。二月桃花思旧日，七弦琴韵失前时。一朝倾下东风泪，黄鹤楼中云自移。华表千秋一柱高，佳期音断北风号。思量人世真如梦，那见神仙果伐毛。百岁姻缘谁不愿，终身家计却空牢。天长地久来今古，华表千秋一柱高。
麟哀十首·其一
作者：李江
朝代：明

巴峡猿啼泪几行，随风点点滴心伤。偶炊无釜梦千里，谁续断弦琴一张。月挂西山人不见，云横弱水恨何长。今朝罢却前生事，巴峡猿啼泪几行。
麟哀十首·其七
作者：李江
朝代：明

豹枕惊寒梦不成，春风帐底可伤情。鸳鸯水暖期双老，鸾凤声沈隔五更。中馈乏人诚落魄，幼儿无母甚孤？。今人遭此真无奈，豹枕惊寒梦不成。
麟哀十首·其七
作者：李江
朝代：明
体裁：七言律诗

豹枕惊寒梦不成，春风帐底可伤情。鸳鸯水暖期双老，鸾凤声沈隔五更。中馈乏人诚落魄，幼儿无母甚孤�。今人遭此真无奈，豹枕惊寒梦不成。
麟哀十首·其三
作者：李江
朝代：明

龟游长江不再回，空悲天地古今来。千年万载成虚语，再世还魂亦可猜。香断芝兰风雨恶，音消琴瑟水山哀。当年只把龟为寿，龟游长江不再回。
麟哀十首·其九
作者：李江
朝代：明

黄鹤楼中云自移，不知黄鹤欲何之。一杯合卺昏中酒，九步佳城望处思。二月桃花思旧日，七弦琴韵失前时。一朝倾下东风泪，黄鹤楼中云自移。
麟哀十首·其二
作者：李江
朝代：明

衡阳断雁碧峰青，天远山空月自明。书信自从今日尽，天缘有分几时成。闺门妇道能无忝，云路夫君喜有名。望眼愈长心愈苦，衡阳断雁碧峰青。
麟哀十首·其五
作者：李江
朝代：明

玉兔云中捣药声，寒云捣尽月空明。仙风吹断三千里，紫府遥连一万程。欲问当年为月老，何知今日失云英。夜长天远思无尽，玉兔云中捣药声。
麟哀十首·其八
作者：李江
朝代：明

鹿车遗迹夜沉沉，抛妇分明一点心。缘分有天应到底，佳期无奈止于今。女牛天上年年见，兰桂人间夜夜深。有恨尽从归肺腑，鹿车遗迹夜沉沉。
麟哀十首·其六
作者：李江
朝代：明

金鱼比目物皆然，何事姻缘无百年。夫妇有情如愿久，室家无幸亦天偏。桃花落尽青犹再，桂影亏时望复圆。惆怅人生不如物，金鱼比目物皆然。
麟哀十首·其十
作者：李江
朝代：明

华表千秋一柱高，佳期音断北风号。思量人世真如梦，那见神仙果伐毛。百岁姻缘谁不愿，终身家计却空牢。天长地久来今古，华表千秋一柱高。
麟哀十首·其四
作者：李江
朝代：明

马嘶芳草路何长，万里腾云只自伤。天子门生知有分，细君年几未应亡。堂前甘旨须供奉，壶内纲常赖主张。行李春风原是客，马嘶芳草路何长。
龙泉园联
作者：李江
朝代：明
体裁：联

似桃源不是桃源，志在逃名，怕屡有渔郎过访；近盘谷并非盘谷，愿为大隐，愧说与李愿同宗。
牛渚春涛
作者：李汶
朝代：明
体裁：七言律诗

牛渚矶头望眼开，桃花浪暖积成堆。随风怒卷半山雪，带雨遥轰彻夜雷。照水已怜温娇去，乘潮疑有子胥来。瞿塘三峡应相似，会拟乘槎览胜回。
千里思
作者：李泽
朝代：明
体裁：古风

长安一去五千里，思心日夜如流水。寂寂鳞鸿沧海涯，依依桑梓斜阳里。隔叶啼莺不可听，闭门芳草空复情。人生出处古来有，南北相思同月明。
西良湖
作者：李洪
朝代：明
体裁：七言绝句

荡舟归去月黄昏，湖上人家半掩门。渔笛数声何处起，冷香一树玉梅根。
三月十三夜同陆大无界待月虎丘得殿字
作者：李流芳
朝代：明

清游及佳辰，载酒出芳甸。日落风气高，晴郊绿初遍。入寺踏清阴，登高揽葱茜。须臾剑壑暝，素月流绀殿。林影散积雪，石光摇匹练。鼓罢扬清歌，人开出素面。此时人境空，喧寂同一善。低回洵可乐，去留亦无恋。吾侪区中人，踪迹辘轳转。今日与明日，时乎会有变。空怀买山期，坐受尘网罥。百年春几逢，一春月几见。春月此丘中，契阔共谈宴。我唱子可和，涤子端溪研。
与仲和期潭西看花仲和云当至洞庭已闻滞虎丘走笔寄嘲
作者：李流芳
朝代：明

我贪花月潭西住，君爱烟波洞庭去。还向潭西望洞庭，指点云峰是君处。春晴山阁花无那，十日寻花双屐破。输君缥缈更轩豁，归应誇我峰头坐。张生晓发吴门来，传君犹滞生公台。千场红粉亦快意，万顷琉璃安在哉。我昨期君访旧游，掉头别我神何遒。知君未惯风波色，且伴莺花稳一丘。
东阿道中
作者：李流芳
朝代：明

腾腾兀兀逐尘行，忽似春山为解酲。高下故随人意绕，逶迤偏觉马蹄轻。谁教柳色毵毵映，不分梨花处处生。爱杀谷城山下路，风光况复是清明。
严太夫人生日歌
作者：李流芳
朝代：明

我爱西湖三严子，生长西湖山水里。兄酬弟唱情性真，诗肠酒德堪驱使。板舆时曳两峰烟，画舫常浮三塔水。天生兄弟皆好奇，日奉慈帏多燕喜。我生区区贵适志，富贵不来来亦去。羡君神仙不易得，君犹对我嗟不遇。自言高堂常寡欢，令我称觞为大言。我今落魄更可笑，穷苦之言安足存。忆昨东归意偪侧，入门彊笑无颜色。忍闻慈母慰游子，此意吞声杳何极。男儿逢世知己疏，欲决不决何踌躇。青鞋布袜掉头得，念此尸饔兼倚闾。咄咄三严子，与君相知数年矣。岂不知子心中事，人生免俗固难尔。借子樽中酒，上子阿母寿。莫论富贵与穷愁，过耳悠悠皆不有。君不见云栖古佛今导师，说法平等无参差。前年吾母往顶礼，旋闻阿母同皈依。团圞且说无生话，捧檄联翩自有时。
丰干寄怀戴天卿
作者：李流芳
朝代：明

我昨过隆阜，问子人不识。见子因吾友，执手便相得。嗟我阅世多，老眼太青白。如子自不群，肝肠映颜色。我从齐云还，留连爱落石。僧厨爨无烟，溪边学闭息。须臾千村素，犹馀半岩黑。绝叫清景中，不禁酒喉亟。飞书往报子，犯夜旋相即。岂无严城限，况复路崎仄。感子欣然来，累累载觞炙。使我获一醉，陶然共枕籍。别子几何时，又见阳月易。丰干与隆阜，相望苦相忆。东门李女郎，颇不事妆饰。迎门粲一笑，此意可怜惜。期子重来过，楼头新月直。
丰干得孟阳广陵归讯兼闻淑士从白下奉使南还率尔有作
作者：李流芳
朝代：明

维扬归客尺书来，白下仙郎千骑回。欲话吹箫明月夜，还思落木雨花台。新诗点捡尊前出，秘简从容烛下开。残腊过君能几日，关山留滞使人哀。
为子与题画
作者：李流芳
朝代：明

郭外湖山似画中，枫林策策叶将红。亦知病骨因秋瘦，不碍湖山月与风。
为子将题夜游卷
作者：李流芳
朝代：明

去年别子时，期以秋中至。非我故愆期，人事苦牵系。故人书频来，责我意良是。非独负故人，兼亦负红树。风寒腊尽时，忽传故人意。访我南郭门，竟以不见去。闻之心怦怦，三夜不能寐。已复连梦子，执手且长跽。彼此更相诉，继之以泣涕。子嗔我不来，我怨子不遇。怪子何飘忽，念子恐劳勚。今朝果见子，恍惚梦中事。情多不能说，示我夜游记。烟林与月嶂，点缀有微致。野航容两人，小盏悭一醉。天寒湖水阔，想见子兴寄。子应增远怀，我亦发画思。平生山水心，所恨不同地。赖此笔墨间，拂拂出生气。我真说食饱，子无独享愧。明朝复别子，当以何日会。题诗纪岁月，二月壬子岁。
为子将题画
作者：李流芳
朝代：明

千重万叠涧中山，山翠林霏空色间。怪得灯前誇泼墨，徐村昨日看山还。
为孙山人题画
作者：李流芳
朝代：明

每爱疏林平远山，倪迂笔墨落人间。幽人近卜城南住，写出春风水一湾。
为宋比玉题画
作者：李流芳
朝代：明

岁暮不可留，送子山城下。别意如寒泉，哀声咽难写。
为宋比玉题画
作者：李流芳
朝代：明

盘螭山外太湖明，万顷堆银五点青。我卜新居开小阁，松风梅雨爱君听。君画苍苍带雨松，我图冉冉出云峰。他时相忆还开看，云树平添几万重。
为宋比玉题画·其一
作者：李流芳
朝代：明

盘螭山外太湖明，万顷堆银五点青。我卜新居开小阁，松风梅雨爱君听。
为宋比玉题画·其二
作者：李流芳
朝代：明

君画苍苍带雨松，我图冉冉出云峰。他时相忆还开看，云树平添几万重。
为杨谶西题断桥小景
作者：李流芳
朝代：明

十里西湖意，都来在断桥。寒生梅萼小，春入柳丝娇。乍见应疑梦，重来不待招。故人知我否，吟望正萧条。
为陈维立题画
作者：李流芳
朝代：明

桃花与流水，一往隔千春。畏向外人道，如何重问津。乞食未足耻，折腰真可怜。若止爱一醉，还应恋秫田。醉乡既可居，东皋亦逆旅。不能学河汾，长当友河渚。沉冥竟何意，兴会亦偶然。竹林缅高风，继轨得此贤。郎官名亦好，贺监更风流。人皆营一曲，名可得千秋。吾爱华子冈，辋水流日夕。如何舍此去，伤心赋凝碧。吾怪元道州，山水亦吾之。峿台临浯溪，漫浪良可思。乐天作草堂，胜绝拟终老。出处不自决，徒为泉石道。绘雪著堂中，坡翁署堂义。绘堂著雪中，安知非坡意。未能无所寄，养鹤复栽梅。鹤亦太多事，高飞候客来。
为陈维立题画·其一
作者：李流芳
朝代：明

桃花与流水，一往隔千春。畏向外人道，如何重问津。
为陈维立题画·其七
作者：李流芳
朝代：明

吾怪元道州，山水亦吾之。峿台临浯溪，漫浪良可思。
为陈维立题画·其三
作者：李流芳
朝代：明

醉乡既可居，东皋亦逆旅。不能学河汾，长当友河渚。
为陈维立题画·其九
作者：李流芳
朝代：明

绘雪著堂中，坡翁署堂义。绘堂著雪中，安知非坡意。
为陈维立题画·其二
作者：李流芳
朝代：明

乞食未足耻，折腰真可怜。若止爱一醉，还应恋秫田。
为陈维立题画·其五
作者：李流芳
朝代：明

郎官名亦好，贺监更风流。人皆营一曲，名可得千秋。
为陈维立题画·其八
作者：李流芳
朝代：明

乐天作草堂，胜绝拟终老。出处不自决，徒为泉石道。
为陈维立题画·其六
作者：李流芳
朝代：明

吾爱华子冈，辋水流日夕。如何舍此去，伤心赋凝碧。
为陈维立题画·其十
作者：李流芳
朝代：明

未能无所寄，养鹤复栽梅。鹤亦太多事，高飞候客来。
为陈维立题画·其四
作者：李流芳
朝代：明

沉冥竟何意，兴会亦偶然。竹林缅高风，继轨得此贤。
久客湖上家兄以诗见寄次韵答之
作者：李流芳
朝代：明

归装欲理又徘徊，三月思家只梦回。滚滚湖头人尽去，刚刚秋半月将来。能抛山色如眉浅，忍放歌声似玉哀。丛桂料应难共把，登高犹及菊花开。
九日泛舟次伯氏韵时方从公路饮归
作者：李流芳
朝代：明

有酒相呼定不违，休论城阙与村扉。佳人门外初停桨，令节风前已授衣。寒水荒湾秋澹荡，疏帘新月夜熹微。犹嫌未尽登临兴，良饮厌厌肯放归。
九日翏翏亭独坐看花感怀有作
作者：李流芳
朝代：明

去年桂花时，对花怀吾友。今年见花发，所思人在否。虚亭敞萧瑟，秋气变林薮。清旸喜连朝，风物况重九。西湖前月中，花枝已盈手。江乡花发迟，归客幸不后。前月赏花人，今朝复何有。悲来不成欢，负此盈尊酒。
九日风雨泛舟石湖
作者：李流芳
朝代：明

客思逢重九，来寻雨外山。未能凌绝顶，聊共泊西湾。茶磨风烟白，薇村木叶斑。谁言落帽会，不醉复空还。
二月五日自虞山还文休迟予于鹿城同张冲善少谦顾子贻幼疏步屧山间因过幼疏夜饮限韵得村字
作者：李流芳
朝代：明

故人迟我至，一笑玉山原。有酒便须酌，忘形岂待言。花疏能照夜，月细已横村。莫怪常深坐，应非恋一樽。
云龙山
作者：李流芳
朝代：明

云龙山头石皑皑，遥接孤城戏马台。春风一盏有何限，不见黄河天际来。
任城舟中得家报述怀
作者：李流芳
朝代：明

闻道家乡水，秋来又杀禾。正愁生计少，其奈荐饥何。阿母厨中意，贤兄柱下歌。天涯一回首，不敢畏风波。自笑逢时懒，兹行亦偶然。为贫无不可，患得敢争先。沟壑吾生事，箪瓢可送年。寥寥故人意，三复赠行篇。
任城舟中得家报述怀·其一
作者：李流芳
朝代：明

闻道家乡水，秋来又杀禾。正愁生计少，其奈荐饥何。阿母厨中意，贤兄柱下歌。天涯一回首，不敢畏风波。
任城舟中得家报述怀·其二
作者：李流芳
朝代：明

自笑逢时懒，兹行亦偶然。为贫无不可，患得敢争先。沟壑吾生事，箪瓢可送年。寥寥故人意，三复赠行篇。
任城舟中题画
作者：李流芳
朝代：明

过却风波两月程，又拚车马逐尘行。无端试写秋山看，勾引閒心一夕生。折尽长安秃马鞭，不知尘外有何天。今朝一向春风笑，柳色高梁似旧年。
任城舟中题画·其一
作者：李流芳
朝代：明

过却风波两月程，又拚车马逐尘行。无端试写秋山看，勾引閒心一夕生。
任城舟中题画·其二
作者：李流芳
朝代：明

折尽长安秃马鞭，不知尘外有何天。今朝一向春风笑，柳色高梁似旧年。
伯先偕徐女扬诸君见过留饮檀园别后伯先以诗见寄次韵
作者：李流芳
朝代：明

新知旧好两相携，来看初莲听晚鹂。池上熏风先客至，林端缺月为谁稽。酒怀烂熳犹轻敌，诗兴萧疏已怯题。不醉其如吟思苦，因君亦遣白头低。
伯氏有作次韵再呈诸兄
作者：李流芳
朝代：明

床头瓮满不须赊，池上秋凉尚有花。数亩正当风槛绿，三间新带月廊斜。清言吾辈还多味，高枕从来便是家。莫怪相邀仍简略，知君爱酒不嫌茶。
余买一小丘于铁山下登陟不数十武而尽揽湖山之胜尤于看梅为宜盖踞花之上千村万落一望而收之久欲作一小阁名为六浮六浮之名遂满人耳而阁竟不就友人邹孟阳见余叹息每欲代为经营今日始引孟阳至其地亦复叫绝不能已余因为作六浮阁图兼题一诗冀孟阳无忘此盟时丁巳八月十八日也
作者：李流芳
朝代：明

十年山阁不得就，却负青浮日夜浮。故人一见豁双眼，何日三间销百忧。冰花琪树乱槛外，银山雪屋排檐头。百年有钱作底用，一朝卜筑偕行休。君家西湖我震泽，往经冬夏来春秋。十千到手即可办，非我求君君自谋。
元夕虎丘有怀闲孟子薪诸子
作者：李流芳
朝代：明

隔年残月虎丘看，只记欢悰忘别颜。共道翩翩日边去，那知冉冉月中还。遥传急鼓千灯外，独立寒云片石閒。此夕此山无此况，对君难说此登山。
元夕雨邀里中诸君小饮檀园灯下次伯氏韵
作者：李流芳
朝代：明

花边楼阁月边廊，更爱繁灯照夜光。雨气无端先客到，檐声应为和歌长。城头结绮人俱散，村里迎神鼓不忙。且尽一杯酬令节，泥深门外亦何妨。
元日偕子将无际过比玉居停主人费节卿为置酒竟日节卿好武时鼓掌说剑比玉有家藏端砚甚古至是始得观
作者：李流芳
朝代：明

客路愁闻节序来，老怀还向故人开。到门雨气如相候，入座春盘不待催。顿觉雄心随说剑，且拚长日送深杯。爱君匣里端溪色，更遣烧灯试墨回。
元旦枕上口占
作者：李流芳
朝代：明

一夜无眠彻晓天，不知今日是新年。年因底事成添换，情亦无端起变迁。已是客中重作客，何劳缘外彊除缘。安心如此能安否，愁病公然到枕边。
六月十九日雨后风气萧爽闻宗晓自山阴来将访之吴山下呼兜舆自钱王祠入清波门下上吴山历十庙而下遥见江光如银在冶江上越山翠色欲滴还登瑞石穿紫阳绕云居则湖光如匹练来扑人眼率尔口占
作者：李流芳
朝代：明

湖白江红一望间，江山晚翠胜湖山。兜舆便作江湖主，买得山头亦等閒。
再次前韵东西音兼呈孟阳仲和
作者：李流芳
朝代：明

柴扉寂寞枕江开，久拟逃名学老莱。白发经秋看更短，衰颜得酒怪能回。为台欲待生新月，扫径仍教护旧苔。老觉耽诗终漫兴，故人才或似邹枚。悬车束马路徘徊，倒峡崩崖吼万雷。底事奔波冲险去，何如抖擞出尘来。篱边秋老千花片，溪上烟寒一酒杯。抱瓮真同灌畦叟，更无机事可相猜。
再次前韵东西音兼呈孟阳仲和·其一
作者：李流芳
朝代：明

柴扉寂寞枕江开，久拟逃名学老莱。白发经秋看更短，衰颜得酒怪能回。为台欲待生新月，扫径仍教护旧苔。老觉耽诗终漫兴，故人才或似邹枚。
再次前韵东西音兼呈孟阳仲和·其二
作者：李流芳
朝代：明

悬车束马路徘徊，倒峡崩崖吼万雷。底事奔波冲险去，何如抖擞出尘来。篱边秋老千花片，溪上烟寒一酒杯。抱瓮真同灌畦叟，更无机事可相猜。
再次前韵柬孟阳仲和
作者：李流芳
朝代：明

小庭风月近来赊，更筑陂陀种杂花。日出梧阴摇几净，霜前柚实压栏斜。耽书漫学过难字，爱画终惭对作家。老懒惟思閒伴侣，斋厨自可办瓜茶。
再用清字韵呈诸道友
作者：李流芳
朝代：明

来去溪山似送迎，扪崖越壑践榛荆。为参知识求心要，岂爱幽閒助道情。夜后溪声连屋动，晓来山气捲帘清。方知不用从师觅，悔作盲人怅怅行。
再赠夏华甫
作者：李流芳
朝代：明

幽居非郭亦非村，独木为桥槿作垣。已构虚亭延夏爽，又开曲室纳冬暄。栽花未长先成径，喂鹤防饥不出门。囊底欲空尊自满，贫能似尔复何言。
冬夜书怀
作者：李流芳
朝代：明

怀人不能寐，起行视天末。风高夜气爽，空庭贮寒月。落木何萧疏，纵横影交列。万籁久逾静，中怀耿不灭。忆我心所欢，生平矢相结。嬿婉能几时，一朝悲契阔。前日送我行，揽衣与我诀。期我明月夜，翩然履我闼。将子无愆期，指为三四屈。筦簟既已安，樽罍亦云设。期逝子不来，音尘望中绝。川涂非渺邈，江河多舟楫。岂不顾前好，或以事羁绁。一心抱终始，怀疑难自决。团团天上月，光辉有时缺。蔼蔼庭中树，岂无辞柯叶。新欢与故知，恐或异凉热。引领还入房，垂泪空咄咄。
冬日同袁小修王幼度诸君集钟伯敬邸舍即事
作者：李流芳
朝代：明

苦寒长闭门，旭日动春意。忽闻故人期，欣然先客至。相知无新旧，解后关情事。楚客谈支离，吴侬亦憔悴。百年一夕间，灯深酒难醉。出门限东西，欲别有馀思。且喜寒更长，前街月未坠。
出都门答伯美见慰
作者：李流芳
朝代：明

劳君为我费嗟吁，不道逢时我自迂。每爱偷閒销岁月，兼因多病惜身躯。莫教枉却文章祟，只合偿他车马逋。生计渐贫亲渐老，行藏欲决更踟蹰。
初宿法相梦与云栖先师剧谭枕上作一诗纪之
作者：李流芳
朝代：明

一到山房梦亦清，空林残月话分明。晓钟未动窗棂白，听得风敲橡子声。
初至白岳宿榔梅庵作
作者：李流芳
朝代：明

十年梦白岳，今日始一至。落日扪天门，寒风起楠树。怪石摩空立，峥嵘有落势。巨灵亦何意，造物恶琐碎。辟此伟丽观，使我心魂悸。白云千山来，遥空疑海气。当杯月在酒，清景不可醉。
别友夏同孟阳无敕亦因修之君长过林女郎天素月下听天素弹琴琵琶因索余诗走笔纪事
作者：李流芳
朝代：明

西湖别谭子，离绪不可理。载酒觅一欢，美人在湖涘。美人闺中秀，兴会托山水。笔墨出生气，坐觉山水死。清音到丝竹，所贵岂悦耳。初为弹琵琶，四弦万绪起。再为抚七弦，幽怀历妙指。我携三弦客，嘈杂亦可喜。新声世所尚，古调并乃鄙。都生閒止人，琴理协静女。竟弹毕清夜，月落灯未巳。百年寡此欢，终悲别谭子。
别汪伯昭
作者：李流芳
朝代：明

别君长铗不须弹，作客方知行路难。旧里豪华人竞爽，贫交风味自相欢。严冬忽已十二月，归棹其如三百滩。总为黄山与君在，掉头时复忆新安。
别鲍溪甫程公亮二子
作者：李流芳
朝代：明

新安山水是吾乡，头白归来宅半荒。乍见清溪如故旧，每谭黄海欲飞扬。未能共蜡登山屐，忽漫思随下水航。临别愧君情太厚，冲寒徒步远相将。
十六日诸君载酒重集宝尊堂次伯氏韵
作者：李流芳
朝代：明

索笑檐梅日几巡，良辰乐事肯辞频。灯宵自是难兼月，酒伴何须更觅人。时序百年真可惜，欢娱一瞬已成陈。眼看花发多风雨，狼藉春园万树银。
十月十五夜同印持子将诸兄弟自灵隐步月至上天竺口占
作者：李流芳
朝代：明

冷泉亭畔树初明，百道寒光水面生。松月似留人住住，溪声却唤我行行。
南归后六日偕闲孟子薪家茂初无垢集鲁生园亭梅花下次家茂初韵
作者：李流芳
朝代：明

频年不到此花中，喜见花枝压路通。近坐繁香如殢酒，当杯落瓣尚禁风。朝光已逐轻阴变，晚气遥随积霭空。赢得閒身共欢赏，莫将开谢比飘蓬。
南归戏为长句自解
作者：李流芳
朝代：明

人言债多能不愁，我今真作隔夜忧。天生吾舌尚可用，况有薄技供遨游。但恐饥寒命所注，纵有衣食非人求。一家嗷嗷三十口，老母弱子将焉谋。我欲卖却百亩田，不堪持作三年羞。不然计且无复之，请屏所爱不一留。先卖几头子石研，不爱墨花绣涩春云流。次卖商尊父丁篆，不爱宝色剥落夔龙虬。次卖西山梅花二十亩，不爱春湖草阁临青浮。最后卖却山雨之飞楼，不爱松风梧月芙蓉秋。如此不足办吾事，天实为之吾何尤。人年四十老将至，譬如已死亦即休。
南归诗十九首 其一 不寐
作者：李流芳
朝代：明

天道有昼夜，动息两不争。喜昼而悲夜，无乃非人情。嗟余婴此患，何以处死生。衾裯既已温，筦簟有馀清。人皆乐睡乡，胡我独惺惺。自从出门来，十卧九不宁。夜则摇其精，昼复劳其形。常恐大命至，奄忽道无成。公卿是何物，性命乃可轻。学道三十年，此心犹未安。辗转一夕间，扰扰千万端。病以爱为本，忧怖乃相干。物生每徇性，夙习不可刊。顺或忘其源，逆则撄其湍。心迹既以违，调伏良亦难。逝将放吾意，俯仰得所欢。真际未可期，庶以澄内观。
南归诗十九首 其七 阜城道中
作者：李流芳
朝代：明

春光已彊半，冰雪尚如此。云间寒日辉，不肯照穷子。喜无尘扑面，又苦泥没趾。车马诘曲行，五里当十里。岂不惮修途，归途修亦迩。
南归诗十九首 其三 出都
作者：李流芳
朝代：明
体裁：古风

驱车出郭门，行行憩逆旅。童仆相为言，有客驰马去。云追南行者，昨已请严旨。闻之一惊叹，我罪以何抵。边陲奄然丧，谋国者谁子。舍彼逋逃臣，苛此章句士。士固各有志，进退绰然耳。不闻盛明朝，罪士以鞭箠。吾观长安中，纵横曳朱紫。云台逞高议，意气一何侈。但恃虏不来，来亦竟无恃。吾侪藜藿人，敢云肉食鄙。进既不求荣，退则如脱屣。会当翔冥鸿，何乃吓腐鼠。
南归诗十九首 其三 出都
作者：李流芳
朝代：明

驱车出郭门，行行憩逆旅。童仆相为言，有客驰马去。云追南行者，昨已请严旨。闻之一惊叹，我罪以何抵。边陲奄然丧，谋国者谁子。舍彼逋逃臣，苛此章句士。士固各有志，进退绰然耳。不闻盛明朝，罪士以鞭箠。吾观长安中，纵横曳朱紫。云台逞高议，意气一何侈。但恃虏不来，来亦竟无恃。吾侪藜藿人，敢云肉食鄙。进既不求荣，退则如脱屣。会当翔冥鸿，何乃嚇腐鼠。
南归诗十九首 其九 遇雪戏示子将
作者：李流芳
朝代：明

晓起占天色，青天无纤滓。占者忌早晴，暂晴亦可喜。曈昽日未舒，同云复瀰瀰。须臾密雪布，咫尺如万里。但见云涛来，茫然失涯涘。去住无所凭，始识汗漫理。天公作此戏，聊戏吾与汝。
南归诗十九首 其二 闻警
作者：李流芳
朝代：明

不眠苦夜永，待旦情徬徨。传闻虏渡河，羽书达明光。前锋已陷敌，大将堕马亡。健卒三万人，一朝血沙场。孤城若累卵，覆车且相望。天子为动色，群议纷蜩螗。司马出守边，元戎将启行。当时画战守，经抚何参商。曾闻右战者，未战已仆僵。至今庙堂间，莫知谁否臧。嗟余孱书生，隐忧岂敢忘。十年策不售，何由叫阖阊。委贽未分明，幸可商行藏。一命亦致身，将母或不遑。促装招吾友，归耕烟水乡。
南归诗十九首 其八 德州道中
作者：李流芳
朝代：明

北地行欲尽，始觉春萌芽。村柳色已新，蔼蔼烟中斜。渡河指齐郊，河边见归槎。淮徐行在眼，吴会亦匪赊。道路空苦辛，分定勿复嗟。生不爱京华，不如早还家。还家春未暮，及见桃梨花。
南归诗十九首 其十 雪夜至恩县作
作者：李流芳
朝代：明

日暮雪色深，旷野绝行踪。舆人惑四方，东西视天风。忽然见新月，冉冉来云中。雪亦能照夜，得月光始通。度彼九曲坂，赖此两素容。不知城郭近，杳尔闻微钟。我从天末来，已觉下界空。
南归诗十九首 其十一 东阿道中
作者：李流芳
朝代：明

客舍东城隅，西山眺望閒。朝见积雪斑，暮见落日殷。平生爱山心，对之了不关。今朝谷城下，春水始一湾。麦畦绿照眼，上有青螺鬟。忽如逢故人，一笑开襟颜。山水只如此，值我归兴閒。归亦有何好，试问此青山。
南归诗十九首 其十七 登北固下并甘露港还舟夹港多樱桃园
作者：李流芳
朝代：明

北固行坦迤，平冈若修塍。江山出两腋，群物无遁形。顾盼收金焦，迢遥控层城。城中起炊烟，山气相与凝。日色射远江，跃冶光晶荧。天水上下同，微波不能兴。翻思弄舟好，失我向所惊。下山寻花溪，落日喷朱樱。花亦爱晚妆，高低众态生。穿花藉草坐，归路香冥冥。
南归诗十九首 其十三 登云龙山
作者：李流芳
朝代：明

兹山表徐方，经过屡登眺。偶然寻旧游，策蹇偕所好。荒亭何萧瑟，落日春风峭。河山挟霸气，四顾雄怀抱。嗟此古战场，岂容隐者傲。缅思放鹤人，无乃非高蹈。不见山下湖，清如眉眼照。河势欲吞山，湖能益山貌。此中岂有意，河怒湖则笑。
南归诗十九首 其十九 抵家
作者：李流芳
朝代：明

伯兄性寡营，生理日萧条。两弟皆食贫，汲汲度昏朝。为农力不任，课儿亦无聊。馀润或望余，自顾无脂膏。今当遂长往，念此中心焦。勉谢诸兄弟，此非人力邀。吾宗自薄祜，先达皆早彫。从兄与仲氏，当年踵登朝。至今同籍人，秉枢冠百僚。逝者倘可留，翩然亦云霄。大命既有制，露电安可饕。我虽老风尘，寿命较已牢。与其夭斧斤，宁以樗散逃。伤彼泉下人，悯我道路劳。兄弟更相慰，烹蔬倾浊醪。婆娑阿母旁，此乐何陶陶。富贵有此否，何乃为我骄。天伦岂世情，菀枯同所遭。但当崇令德，慎勿望门高。
南归诗十九首 其十二 邹县道中
作者：李流芳
朝代：明

春光无次第，雪后景已暄。爱此沙路平，青山压晴原。下车策蹇行，并辔相笑言。远峰翠欲滴，近岫势屡翻。惜未及花时，指点桃梨村。悠然度溪桥，下有碧潺湲。投鞭一盥漱，为我洗烦冤。
南归诗十九首 其十五 瓜州晓望
作者：李流芳
朝代：明

江淮十日晴，似为归人贶。浊河亦霁颜，平澜容月漾。今朝广陵路，春气转骀荡。邗沟日已斜，瓜州潮未涨。滞舟江城边，朅来江城上。樱桃淡多姿，杨柳绿无状。江水媚春晓，开此好图障。怪我思江南，请君试一望。
南归诗十九首 其十八 吴门别子将
作者：李流芳
朝代：明

吾爱陶彭泽，出处皆草草。动必求其全，俗人自缠扰。吾尔廿年交，知子如余少。爱子无俗情，俗情亦自好。口常说隐沦，身复恋温饱。蹉跎两不遂，此意各能了。兹游计百日，日日同倾倒。鼙鼓声动天，风涛势翻岛。寝食閒谈谐，赖以忘病恼。不知分手路，只此阊门道。经过虽有期，别怀亦悄悄。子归及桃花，六桥踏清晓。别业在龙泓，泉石真可老。我归百无欢，烧笋听春鸟。秋风从子游，松阁为我埽。
南归诗十九首 其十六 渡江遭风几覆泊润州闸口同子将步至北固山后礼观音洞观石壁
作者：李流芳
朝代：明

十年渡扬子，狎此如衽席。今始识风波，呼吸投不测。举世皆骇机，避就本无益。不死亦偶然，馀生真可惜。不然此春光，遂与成永隔。出险心已夷，聊共子游息。望中指北固，沿溪花的的。言诣山之阴，仰观快奇壁。伟哉铁柱峰，㟏岈疑斧劈。傍有衲子居，幽洞秘丹碧。洞中少寒暑，龛灯伴朝夕。嗟余风波民，何由得此适。幸已脱鱼腹，复尔耽旦宅。稽首礼大悲，终然度苦厄。
南归诗十九首 其十四 黄河纪遇
作者：李流芳
朝代：明

粤客自南来，吴侬从北下。解后黄河边，踪迹两相讶。问我归何遽，问尔行何暇。同是公车人，不及公车罢。此时长安客，阗隘举子舍。岂知风波间，有此閒昼夜。于彼为桎械，于我如放赦。难进而易退，聊用解嘲骂。
南归诗十九首 途中示子将三首之一 其四
作者：李流芳
朝代：明
体裁：古风

我本疏狂人，不适于用世。当其少壮时，筋力尚可试。摧颓廿年馀，业已甘放废。黾勉作此来，未免为贫计。出门即不怡，行止屡跋疐。禄养或可图，世难偶相值。未能为亲欢，遗之以大虑。绝裾者何人，殆或非吾类。高车易倾覆，况复丁此季。纵令为身谋，亦岂徒泄泄。寄谢金门友，出处各有为。同车既好我，周道瞻如醉。
南归诗十九首 途中示子将三首之三 其六
作者：李流芳
朝代：明
体裁：古风

我年未四十，已怀退隐图。俯仰又十年，何为尚踌躇。经过怯往迹，魂魄识畏途。去来廿年间，道里三万馀。车装敝屡更，何况此微躯。所以不自决，岂徒为饥驱。富贵亦复佳，岁月待我乎。婚嫁幸已毕，余口亦易糊。故山皋亭下，桃李满村墟。深坞秀泉石，近筑静者庐。新梢想出篱，疏泉行绕渠。双髽指天目，一勺见西湖。言之病已苏，况当长久居。息黥补吾劓，造物岂区区。
南归诗十九首 途中示子将三首之二 其五
作者：李流芳
朝代：明
体裁：古风

畴昔偕兹役，维予暨汪子。我从中道还，子亦废然止。汪子行㷀㷀，念之心欲死。重来复同归，依然吾与尔。汪子功名人，微尚不在此。去留皆洒然，更觉归可喜。举世急功名，吾尔众所訾。曰此无远图，区区效儿女。两人相视笑，吾乃徇誉毁。古来耕钓徒，亦各有其侣。得子巳不孤，悠悠何足齿。
南归诗十九首·不寐
作者：李流芳
朝代：明

天道有昼夜，动息两不争。喜昼而悲夜，无乃非人情。嗟余婴此患，何以处死生。衾裯既已温，筦簟有馀清。人皆乐睡乡，胡我独惺惺。自从出门来，十卧九不宁。夜则摇其精，昼复劳其形。常恐大命至，奄忽道无成。公卿是何物，性命乃可轻。学道三十年，此心犹未安。辗转一夕间，扰扰千万端。病以爱为本，忧怖乃相干。物生每徇性，夙习不可刊。顺或忘其源，逆则撄其湍。心迹既以违，调伏良亦难。逝将放吾意，俯仰得所欢。真际未可期，庶以澄内观。不眠苦夜永，待旦情徬徨。传闻虏渡河，羽书达明光。前锋已陷敌，大将堕马亡。健卒三万人，一朝血沙场。孤城若累卵，覆车且相望。天子为动色，群议纷蜩螗。司马出守边，元戎将启行。当时画战守，经抚何参商。曾闻右战者，未战已仆僵。至今庙堂间，莫知谁否臧。嗟余孱书生，隐忧岂敢忘。十年策不售，何由叫阖阊。委贽未分明，幸可商行藏。一命亦致身，将母或不遑。促装招吾友，归耕烟水乡。驱车出郭门，行行憩逆旅。童仆相为言，有客驰马去。云追南行者，昨已请严旨。闻之一惊叹，我罪以何抵。边陲奄然丧，谋国者谁子。舍彼逋逃臣，苛此章句士。士固各有志，进退绰然耳。不闻盛明朝，罪士以鞭箠。吾观长安中，纵横曳朱紫。云台逞高议，意气一何侈。但恃虏不来，来亦竟无恃。吾侪藜藿人，敢云肉食鄙。进既不求荣，退则如脱屣。会当翔冥鸿，何乃嚇腐鼠。我本疏狂人，不适于用世。当其少壮时，筋力尚可试。摧颓廿年馀，业已甘放废。黾勉作此来，未免为贫计。出门即不怡，行止屡跋疐。禄养或可图，世难偶相值。未能为亲欢，遗之以大虑。绝裾者何人，殆或非吾类。高车易倾覆，况复丁此季。纵令为身谋，亦岂徒泄泄。寄谢金门友，出处各有为。同车既好我，周道瞻如醉。畴昔偕兹役，维予暨汪子。我从中道还，子亦废然止。汪子行㷀㷀，念之心欲死。重来复同归，依然吾与尔。汪子功名人，微尚不在此。去留皆洒然，更觉归可喜。举世急功名，吾尔众所訾。曰此无远图，区区效儿女。两人相视笑，吾乃徇誉毁。古来耕钓徒，亦各有其侣。得子巳不孤，悠悠何足齿。我年未四十，已怀退隐图。俯仰又十年，何为尚踌躇。经过怯往迹，魂魄识畏途。去来廿年间，道里三万馀。车装敝屡更，何况此微躯。所以不自决，岂徒为饥驱。富贵亦复佳，岁月待我乎。婚嫁幸已毕，余口亦易糊。故山皋亭下，桃李满村墟。深坞秀泉石，近筑静者庐。新梢想出篱，疏泉行绕渠。双髽指天目，一勺见西湖。言之病已苏，况当长久居。息黥补吾劓，造物岂区区。春光已彊半，冰雪尚如此。云间寒日辉，不肯照穷子。喜无尘扑面，又苦泥没趾。车马诘曲行，五里当十里。岂不惮修途，归途修亦迩。北地行欲尽，始觉春萌芽。村柳色已新，蔼蔼烟中斜。渡河指齐郊，河边见归槎。淮徐行在眼，吴会亦匪赊。道路空苦辛，分定勿复嗟。生不爱京华，不如早还家。还家春未暮，及见桃梨花。晓起占天色，青天无纤滓。占者忌早晴，暂晴亦可喜。曈昽日未舒，同云复瀰瀰。须臾密雪布，咫尺如万里。但见云涛来，茫然失涯涘。去住无所凭，始识汗漫理。天公作此戏，聊戏吾与汝。日暮雪色深，旷野绝行踪。舆人惑四方，东西视天风。忽然见新月，冉冉来云中。雪亦能照夜，得月光始通。度彼九曲坂，赖此两素容。不知城郭近，杳尔闻微钟。我从天末来，已觉下界空。客舍东城隅，西山眺望閒。朝见积雪斑，暮见落日殷。平生爱山心，对之了不关。今朝谷城下，春水始一湾。麦畦绿照眼，上有青螺鬟。忽如逢故人，一笑开襟颜。山水只如此，值我归兴閒。归亦有何好，试问此青山。春光无次第，雪后景已暄。爱此沙路平，青山压晴原。下车策蹇行，并辔相笑言。远峰翠欲滴，近岫势屡翻。惜未及花时，指点桃梨村。悠然度溪桥，下有碧潺湲。投鞭一盥漱，为我洗烦冤。兹山表徐方，经过屡登眺。偶然寻旧游，策蹇偕所好。荒亭何萧瑟，落日春风峭。河山挟霸气，四顾雄怀抱。嗟此古战场，岂容隐者傲。缅思放鹤人，无乃非高蹈。不见山下湖，清如眉眼照。河势欲吞山，湖能益山貌。此中岂有意，河怒湖则笑。粤客自南来，吴侬从北下。解后黄河边，踪迹两相讶。问我归何遽，问尔行何暇。同是公车人，不及公车罢。此时长安客，阗隘举子舍。岂知风波间，有此閒昼夜。于彼为桎械，于我如放赦。难进而易退，聊用解嘲骂。江淮十日晴，似为归人贶。浊河亦霁颜，平澜容月漾。今朝广陵路，春气转骀荡。邗沟日已斜，瓜州潮未涨。滞舟江城边，朅来江城上。樱桃淡多姿，杨柳绿无状。江水媚春晓，开此好图障。怪我思江南，请君试一望。十年渡扬子，狎此如衽席。今始识风波，呼吸投不测。举世皆骇机，避就本无益。不死亦偶然，馀生真可惜。不然此春光，遂与成永隔。出险心已夷，聊共子游息。望中指北固，沿溪花的的。言诣山之阴，仰观快奇壁。伟哉铁柱峰，㟏岈疑斧劈。傍有衲子居，幽洞秘丹碧。洞中少寒暑，龛灯伴朝夕。嗟余风波民，何由得此适。幸已脱鱼腹，复尔耽旦宅。稽首礼大悲，终然度苦厄。北固行坦迤，平冈若修塍。江山出两腋，群物无遁形。顾盼收金焦，迢遥控层城。城中起炊烟，山气相与凝。日色射远江，跃冶光晶荧。天水上下同，微波不能兴。翻思弄舟好，失我向所惊。下山寻花溪，落日喷朱樱。花亦爱晚妆，高低众态生。穿花藉草坐，归路香冥冥。吾爱陶彭泽，出处皆草草。动必求其全，俗人自缠扰。吾尔廿年交，知子如余少。爱子无俗情，俗情亦自好。口常说隐沦，身复恋温饱。蹉跎两不遂，此意各能了。兹游计百日，日日同倾倒。鼙鼓声动天，风涛势翻岛。寝食閒谈谐，赖以忘病恼。不知分手路，只此阊门道。经过虽有期，别怀亦悄悄。子归及桃花，六桥踏清晓。别业在龙泓，泉石真可老。我归百无欢，烧笋听春鸟。秋风从子游，松阁为我埽。伯兄性寡营，生理日萧条。两弟皆食贫，汲汲度昏朝。为农力不任，课儿亦无聊。馀润或望余，自顾无脂膏。今当遂长往，念此中心焦。勉谢诸兄弟，此非人力邀。吾宗自薄祜，先达皆早彫。从兄与仲氏，当年踵登朝。至今同籍人，秉枢冠百僚。逝者倘可留，翩然亦云霄。大命既有制，露电安可饕。我虽老风尘，寿命较已牢。与其夭斧斤，宁以樗散逃。伤彼泉下人，悯我道路劳。兄弟更相慰，烹蔬倾浊醪。婆娑阿母旁，此乐何陶陶。富贵有此否，何乃为我骄。天伦岂世情，菀枯同所遭。但当崇令德，慎勿望门高。
南归途中述怀
作者：李流芳
朝代：明

绽尽儒冠未肯离，从今应草责头词。摧颓渐少风云气，落拓空惭市井儿。贫自生来何足怪，病从心起即难医。得休便觉真休矣，岂待功成名遂时。饥寒未必解相驱，衣食天生定有无。量腹齑盐犹可办，遮形缯绮亦何须。还思心累非贫贱，却为身安长惰愚。苦行家风穷活计，大都节约是良图。独有亲恩欲报难，人间簪帔亦荣观。尸饔已自长斋惯，列鼎何如啜菽安。每忆临分增涕泪，应怜归到得团圞。相依只说无生话，名利真同粪土看。
南归途中述怀·其一
作者：李流芳
朝代：明

绽尽儒冠未肯离，从今应草责头词。摧颓渐少风云气，落拓空惭市井儿。贫自生来何足怪，病从心起即难医。得休便觉真休矣，岂待功成名遂时。
南归途中述怀·其三
作者：李流芳
朝代：明

独有亲恩欲报难，人间簪帔亦荣观。尸饔已自长斋惯，列鼎何如啜菽安。每忆临分增涕泪，应怜归到得团圞。相依只说无生话，名利真同粪土看。
南归途中述怀·其二
作者：李流芳
朝代：明

饥寒未必解相驱，衣食天生定有无。量腹齑盐犹可办，遮形缯绮亦何须。还思心累非贫贱，却为身安长惰愚。苦行家风穷活计，大都节约是良图。
又得支字
作者：李流芳
朝代：明

我本寂寞人，幽忧不可支。出门寡所欢，不如守茅茨。感子惠然来，惬我心所期。贫家虽乏供，幸有酒盈卮。形迹既已略，言笑两不疑。人生行胸怀，不醉复何为。
友人吴瑞生尝患腹痛自言遇小不平辄发以酒浇之则止酒醒复然余闻而异之为作此歌不敢望枚生七发聊用广瑞生意耳
作者：李流芳
朝代：明

袁生尝有言，人不可无癖。天下难医是俗病，往往奇人有奇疾。吴郎洒落风流人，何事捧腹常呻吟。自言此中多磈礧，遇事辄发谁能禁。初如车轮辘轳搅，继乃干戈剑戟扰。但得一盏春融融，无那酒醒愁渺渺。余闻此言三叹息，此症未许庸医识。余老世途屡折肱，请为放言代草檄。君不见此中空洞自本来，何处崎岖得荆棘。会当笥经卷五千，兼可容卿辈数百。有时五岳起立江河奔，有时青天万里云无迹。纷纷冰炭徒满怀，摩挲祗供一笑剧。劝君不用纯灰三斛洗，世间亦无中山千日醴。酒不为功亦非祟，但请皈心向慈氏。为君刬却人我根，到处常得轻安体。
叠前韵重寄子与
作者：李流芳
朝代：明

岚气不出户，南山朝雨多。烹茶玩水色，持此涤烦痾。有客冲林霭，维舟傍芰荷。隔溪欲相唤，或恐是君过。
同与游诸君游玄墓余肩舆先至钱家坎感旧有作
作者：李流芳
朝代：明

肩舆背同游，兴以怀旧发。遥见坎上花，高低素屏列。柔条爱纷披，细路怜曲折。花光自照耀，况与湖天切。潋滟争晴空，皎如花得月。随山意未已，恋树心欲歇。再游迷昨梦，一往笑回辙。百年真悠悠，过眼何可掇。
同子将渡江题扇头小景
作者：李流芳
朝代：明

怕向江南渡江北，还从江北望江南。润州城外春风满，一点金山水蔚蓝。
同西生上人泛舟两堤题画
作者：李流芳
朝代：明

不向苏堤即白堤，轻舠随意六桥西。秋林欲画无人爱，邀得山僧共品题。茶熟香微冷竹炉，芙蓉的的向人孤。谁能蘸笔西湖里，貌出孤山宝石图。
同西生上人泛舟两堤题画·其一
作者：李流芳
朝代：明

不向苏堤即白堤，轻舠随意六桥西。秋林欲画无人爱，邀得山僧共品题。
同西生上人泛舟两堤题画·其二
作者：李流芳
朝代：明

茶熟香微冷竹炉，芙蓉的的向人孤。谁能蘸笔西湖里，貌出孤山宝石图。
吴门舟中邂逅闲孟自白下归出予画卷索题时予方北上走笔见意
作者：李流芳
朝代：明

我昔燕中归，为君作小景。题诗见予怀，遂儗息驰骋。兹行复何为，相对徒耿耿。人生出处间，一往贵勇猛。愧予怀两端，疾走以避影。见君风尘色，使我意逾冷。青山与白云，开卷发深省。终当果此期，无为叹萍梗。
吴门送徐令公携家白下
作者：李流芳
朝代：明

南州喜见后人贤，文彩风流信有传。相送阊门斜日里，携家淮水乱云边。推篷梅雨新晴候，挂席江风欲曙天。若到清凉台下寺，老僧应解说当年。
呆僧崖
作者：李流芳
朝代：明

此是呆僧崖，昔有呆僧住。石上松萧疏，草间虎来去。香积饭一投，衲衣酒常污。垢净了无取，何处得恐怖。妙语冲口开，怀哉不可遇。
和憨山师菩提庵八咏
作者：李流芳
朝代：明

平野垂四周，陡然横一丘。菩提无种子，莫向去来求。一湾漾清浅，千叶竞纷敷。试问宝池内，花开得似无。累累千万颗，颗颗说阿弥。何烦更采撷，百八手中持。虽无版筑功，屹然坚可凭。兹有真如理，故名不坏城。沤生大海中，生灭海沤共。是名窣堵波，为有缝无缝。有情有生死，生死长憎爱。斗水亦区区，施以法无碍。今人不如古，像设亦如是。若云真大士，去之乃千里。古松如古佛，落落自随缘。因何号罗汉，翻似小乘禅。
和憨山师菩提庵八咏·其一
作者：李流芳
朝代：明

平野垂四周，陡然横一丘。菩提无种子，莫向去来求。
和憨山师菩提庵八咏·其七
作者：李流芳
朝代：明

今人不如古，像设亦如是。若云真大士，去之乃千里。
和憨山师菩提庵八咏·其三
作者：李流芳
朝代：明

累累千万颗，颗颗说阿弥。何烦更采撷，百八手中持。
和憨山师菩提庵八咏·其二
作者：李流芳
朝代：明

一湾漾清浅，千叶竞纷敷。试问宝池内，花开得似无。
和憨山师菩提庵八咏·其五
作者：李流芳
朝代：明

沤生大海中，生灭海沤共。是名窣堵波，为有缝无缝。
和憨山师菩提庵八咏·其八
作者：李流芳
朝代：明

古松如古佛，落落自随缘。因何号罗汉，翻似小乘禅。
和憨山师菩提庵八咏·其六
作者：李流芳
朝代：明

有情有生死，生死长憎爱。斗水亦区区，施以法无碍。
和憨山师菩提庵八咏·其四
作者：李流芳
朝代：明

虽无版筑功，屹然坚可凭。兹有真如理，故名不坏城。
和朱修能蕉雪诗
作者：李流芳
朝代：明

蕉阴六月中，风前飒萧爽。夜半孤梦回，时作山雪想。冬寒雪片深，敲窗得清响。庭空碧叶尽，幽意犹惚恍。亦知不相遭，所贵在相赏。达人观世间，真幻岂有两。雪中蕉正绿，火里莲亦长。
和西生上人山居杂咏次韵
作者：李流芳
朝代：明

一脉同澄湛，分流到各家。竹炉新火活，瓯面乳生花。雨过才移种，风来已满林。庭空还汛扫，留著贮清阴。到此无俗客，何妨款竹扉。山花能作供，林月送将归。林里光初出，湖中气欲来。好随松影去，且放竹扉开。
和西生上人山居杂咏次韵·其一
作者：李流芳
朝代：明

一脉同澄湛，分流到各家。竹炉新火活，瓯面乳生花。
和西生上人山居杂咏次韵·其三
作者：李流芳
朝代：明

到此无俗客，何妨款竹扉。山花能作供，林月送将归。
和西生上人山居杂咏次韵·其二
作者：李流芳
朝代：明

雨过才移种，风来已满林。庭空还汛扫，留著贮清阴。
和西生上人山居杂咏次韵·其四
作者：李流芳
朝代：明

林里光初出，湖中气欲来。好随松影去，且放竹扉开。
四月二日同诸弟过夏华父水亭小饮
作者：李流芳
朝代：明

四月二日天清和，夏家亭子熏风多。扁舟出郭兴无限，三杯草酌颜先酡。向夜蛙声闹深竹，中池星影牵微波。歌残酒尽人不醉，篷底独眠愁奈何。
塘栖道中题画将寄九仙
作者：李流芳
朝代：明

东来步步逆风行，暂借东风半席轻。明月见君成一笑，两峰晴色早相迎。
夏华甫水亭邂逅甬东朱汉生已载酒重过与汉生集别
作者：李流芳
朝代：明

作合此亭中，忘机爱野翁。无多成水石，随意得房栊。雨气先梅到，风光隔竹通。重来兴方洽，尊酒莫匆匆。
夏氏水亭次朱汉生韵
作者：李流芳
朝代：明

池上茅亭似柳洲，城南一过一来游。林疑无际阴常合，水未生澜屋已浮。秪许老夫时曳杖，敢邀嘉客共维舟。别君知有秋期在，应到西兴旧渡头。
夜携榼至司徒庙古柏下已复篝火寻花剧饮花下
作者：李流芳
朝代：明

看花昼不足，尚拟乘夜游。花光宜月色，林香应更幽。轻云亦有意，遂我秉烛谋。酒阑更携尊，选树随淹留。爱此荒祠柏，千年挺苍虬。黯黮迷园花，悬灯照枝头。登木学巢饮，歌放不可收。笑语同游人，尚有明日不。
夜泊斜桥同王与游顾子贻诸君步至灵岩小饮而下
作者：李流芳
朝代：明

胥江罢风雨，阴晴搅游思。落景灵岩下，维舟识所诣。入村山路近，疏松表塔寺。遂登山之椒，选石得小憩。已出青云端，揽彼远湖势。呼酒敌北风，新月排云至。溪桥横归路，似欲并幽趣。寻山亦偶然，造适焉取醉。
太白楼
作者：李流芳
朝代：明

斯人不可作，秋望转苍苍。济水东流直，梁山北去荒。千年同客路，一盏即吾乡。尚想登临处，当时号酒狂。